Kineske cigarete na crnom tržištu Srbije - AgroSmart\nNa crnom tržištu cigareta u Srbiji, među najzastupljenijim brendovima su „Marble“ i „Ashima“, napravljene u fabrikama kineskih kompanija, pokazalo je istraživanje Radija Slobodna Evropa (RSE), a prenosi portal Autonomija.\nKako kažu u Upravi carina, Srbija je uglavnom tranzitna zemlja, dok je većina cigareta namenjena tržištu Evropske unije.\nOne koje ostanu u Srbiji, završavaju uglavnom na pijacama. Novinar Radija Slobodna Evropa je na beogradskoj buvljoj pijaci u svega nekoliko sekundi kupio ilegalno uvezene kineske cigarete „Marble“.\nTome je prethodio telefonski dogovor sa osobom koja prodaje cigarete. Broj se dobija nakon raspitivanja o cigaretama na pijaci. Tom prilikom je novinaru RSE objašnjeno da je minimum za kupovinu boks sa deset pakli.\nCena paklice kineskih cigareta bez akcizne markice iznosi 1,7 evra, dok najjeftinije cigarete u legalnoj prodaji koštaju gotovo evro više.\nVerovatno je to i razlog što su „Marble“ i „Ashima“, još jedan kineski brend, najzastupljenije marke na sivom tržištu cigareta u Srbiji.\nPodaci koje je Ministarstvo unutrašnjih poslova (MUP) Srbije poslalo Radiju Slobodna Evropa pokazuju da je u prethodnih pet godina zaplenjeno više od 712.000 boksova švercovanih cigareta. Među pojedinačnim brendovima dominiraju kineske cigarete – „Ashima“ sa više od 160.000 zaplenjenih boksova i „Marble“ sa preko 156.000 kutija. Ukupno, ova dva kineska brenda čine 44 posto cigareta koje je zaplenio MUP.\nUprava carina Srbije je u proteklih pet godina na granicama zaplenila više od 14 miliona komada cigareta „Marble“ i „Ashima“, u vrednosti od blizu 1,2 miliona evra, pokazuju podaci koje je Carina dostavila Radiju Slobodna Evropa.\nKo ih proizvodi?\nBrendove „Marble“ i „Ashima“ proizvodi kineska kompanija Hongta Tobacco. Podaci o njoj vrlo su oskudni, toliko da ni zvanični sajt kompanije nije moguće otvoriti.\nPrema dostupnim podacima, reč je o kineskom državnom preduzeću, osnovanom 1995. godine u gradu Jusi, u provinciji Junan, na jugozapadu Kine.\nKako se navodi u studiji iz 2016. godine „Kineska nacionalna duvanska korporacija: Od domaćeg do globalnog zmaja?”, objavljenoj u naučnom magazinu Global Public Health, Hongta Tobacco je 2000. godine otvorio kompaniju HTS Hongta u Švajcarskoj.\nCigarete sa tom oznakom dostupne su na sivom tržištu Srbije.\nU Upravi carina Srbije kažu da se kineske cigarete na putu do sivog tržišta krijumčare u svim prevoznim sredstvima.\n„Veći tovari su obično sakriveni u kamionima, vozovima, autobusima, cisternama, u posebno prepravljenom duplom dnu ili bunkerima vozila, dok su manje količine koje otkrivamo obično u putničkim vozilima, sakrivene u fabričkim šupljinama vozila“, objašnjava Olivera Radovanović.\nUprava carina na svojim nalozima na društvenim mrežama često objavljuje snimke zaplene švercovanih cigareta. Jedan od najsvežijih datira iz septembra 2021. godine, kada su carinski službenici kod Kladova, na granici sa Rumunijom, otkrili 500 boksova cigareta marke „Ashima” skrivenih u jednom od tankova za benzin na brodu.\nUpravo je Kladovo, grad na istoku Srbije, udaljen oko 250 kilometara od Beograda, jedna od tranzitnih tačaka za šverc kineskih cigareta.\nU Graničnoj policiji Rumunije kažu za Radio Slobodna Evropa da su od 2016. do 2020. godine na granici sa Srbijom zaplenili 14,3 miliona cigareta, a dominiraju kineski brendovi.\n“U najvećem broju slučajeva, švercovane cigarete pronađene su kako na graničnim prelazima, skrivenim u prevoznim sredstvima, tako i u zoni nadležnosti, na komunikacionim pravcima u blizini granice. Kupuju se bez pravnih dokumenata, sa namerom da se plasiraju na domaće tržište. Većina pronađenih švercovanih cigareta bila je bez pečata ili sa srpskim pečatom, pri čemu su dominirali brendovi ‘Marble’, ‘Fast’ i ‘Ashima’”, navodi se u pisanom odgovoru Granične policije Rumunije.\nU Upravi carina Srbije navode da ilegalne cigarete uglavnom pristižu brodovima do luka u Crnoj Gori, Hrvatskoj i Sloveniji.\n“Cigarete stižu brodskim kontejnerima do tih luka najčešće na osnovu falsifikovane dokumentacije. Navodno neko pravno lice iz Ujedinjenih Arapskih Emirata robu prodaje krajnjim kupcima, koja se transportuje dalje ka zemljama Evropske unije. Tu se pretovaruju na drumska prevozna sredstva i dalje transportuju drumskim putem do krajnjeg odredišta“, kaže Olivera Radovanović.\nZa Srbiju je posebno važna krijumčarska ruta iz Crne Gore, zemlje koja je, kao i Srbija, deo međunarodne kineske inicijative „Pojas i put“. O značaju te rute govore i policijski podaci o zaplenama cigareta za 2020. godinu, na šta ukazuje Saša Đorđević iz nevladine Globalne inicijative za borbu protiv transnacionalnog organizovanog kriminala.\n„Skoro trećina je zaplenjena na području Kraljeva, a zatim u Novom Pazaru. Oba mesta su deo krijumčarskih ruta iz Crne Gore. Inače, u 2020. godini zaplenjeno je preko 60.000 boksova, što je za nekih 34.000 manje nego 2019. godine“, kaže Đorđević.\nSrbija je juna 2017. pristupila Protokolu Ujedinjenih nacija o eliminaciji nezakonite trgovine duvanskim proizvodima, čime su se vlasti obavezale da povećaju efikasnost u uklanjanju svih oblika nezakonite trgovine cigaretama i duvanom.\nPrema istraživanju Instituta za javno zdravlje Srbije, skoro 38 posto odraslih su pušači.\nProsečan pušač u Srbiji godišnje potroši na cigarete oko 730 evra.\nUkupan udeo potrošnje švercovanih cigareta iznosi 2,4 odsto ukupnog tržišta proizvedenih cigareta.


Zabrana javnog nastupa Jelene Karleuše - Peticije.online\nZabrana javnog nastupa Jelene Karleuše\nZabrana koncerta Jelene Karleuše povodom novogodišnjeg dočeka na trgu u Beogradu.\nUsled sve veće torture normalnih i razumnih građana ove zemlje koji još uvek imaju ono što se zove obrazovanje, ukus, ponašanje i kultura, pozivamo sve da potpišu ovu peticiju kako bismo sprečili koncert do juče šatorske nepismene, a danas samoprozvane stranačke "dive" koja ničim, a naročito ne pevanjem i pesmama nije zaslužila da bude podobna za ovakvu manifestaciju.\nNe dopustimo vređanje Srpske kulture i zdravog razuma, potpišite peticiju !\nSrpska kultura i tradicija Kontaktirajte autora peticije\nPotpisujući ovlašćujem Srpska kultura i tradicija da preda informacije koje pružam na ovom obrascu onima koji imaju ovlašćenja po ovom pitanju.\nDodajte peticiju "Zabrana javnog nastupa Jelene Karleuše" ovom spisku


Pevačica Ana Kokić je posvećena majka, a kako kaže, sa svojim naslednicama ima otvoren odnos i priča o svemu.\nAna Kokić o deci\nAna otkriva da postoje stvari koje ćerkama ne dozvoljava, ali da se uglavnom oko svega dogovaraju.\n- Naravno da postoje stvari koje im ne dozvoljavam, ali to je sve za njihovo dobro - poručila je pevačica, pa objasnila da je stroga kada je u pitanju škola.\nKada je u pitanju razvod kroz koji je prošla, Ana ističe da je sa Nikolom u dobrim odnosima, te da je ćerkama odgovorila na sva pitanja koja su imale o krahu braka.\n- Koliko god da je teško, deci treba odgovoriti na svako pitanje. Treba biti iskren. Spustiti se na njihov nivo objasniti im na što bolji način kako bi to shvatili - poručila je lepa pevačica, a šta nam je još rekla pogledajte u videu.


Izvor: Radio Televizija Vojvodine, 11.Okt.2018, 16:53 (ažurirano 02.Apr.2020.)\nDržavni sekretar u Ministarstvu trgovine, turizma i telekomunikacija Tatjana Matić, povodom Evropske nedelje programiranja, poručila je danas deci i mladima da razvijaju digitalne veštine, jer će im one biti neophodne kako bi bili uspešni u profesijama budućnosti.\nU obraćanju učenicima beogradskih osnovnih škola, koji su prisustvovali času vršnjačke edukacije iz programiranja u Matematičkoj gimnaziji, Matić je navela da će u budućnosti devet od deset radnih mesta >> Pročitaj celu vest na sajtu Radio Televizija Vojvodine << zahtevati digitalne veštine.\n"Čak i ako ne razmišljate o tome da jednog dana postanete programeri, poznavanje i razumevanje principa kodiranja pomoći će vam da budete napredniji u obrazovanju i na poslu, a algoritamsko razmišljanje pomoći će vam i u rešavanju životnih problema", rekla je Matić.\nMinistarstvo trgovine, turizma i telekomunikacija u saradnji sa Matematičkom gimnazijom, organizovalo je program vršnjačke edukacije u okviru kojeg su talentovani učenici osmog razreda te gimnazije održali prezentacije za đake šestog razreda iz pet beogradskih osnovnih škola: "Isidora Sekulić", "Radojka Lakić", "Drinka Pavlović", "Vladislav Ribnikar" i "Kralj Petar Prvi".\nMinistarstvo je pozvalo i druge škole, institucije, kao i kompanije da se pridruže ovogodišnjoj Evropskoj nedelji programiranja - Code Week, koja se pod sloganom "Oživljavanje ideja" obeležava u celom svetu od 6. do 21. oktobra.\n9 od 10 radnih mesta zahtevaće ove veštine uskoro\nDržavni sekretar u Ministarstvu trgovine Tatjana Matić, povodom Evropske nedelje programiranja, poručila je deci i mladima da razvijaju digitalne veštine...Kako je rekla, one će im biti neophodne kako bi bili uspešni u profesijama budućnosti...U obraćanju učenicima beogradskih osnovnih škola,...


Beloruska atletičarka tvrdi da joj je život u rodnoj zemlji ugrožen, traži azil u ambasadi Austrije u Tokiju - OI 2021 - Dnevni list Danas\nPočetna » Sport » OI 2021 » Beloruska atletičarka tvrdi da joj je život u rodnoj zemlji ugrožen, traži azil u ambasadi Austrije u Tokiju\nBeloruska atletičarka tvrdi da joj je život u rodnoj zemlji ugrožen, traži azil u ambasadi Austrije u Tokiju\n„Bila sam pod pritiskom. Pokušavaju da me nasilno izvedu iz zemlje, bez mog dopuštenja“, rekla je ona u video poruci koju je snimila i postavila na društvene mreže.\nTražila je pomoć od Međunarodnog olimpijskog komiteta (MOK).\nCimanuskaja, koja bi u ponedeljak trebalo da učestvuje u trci na 200 metara, kritikovala je zvaničnike beloruskog olimpijskog tima na svom Instagram profilu.\nNavela je, između ostalog, da je uvrštena u štafetu 4×400 metara, iako do sada nikada nije učestvovala u toj disciplini.\nNjoj u zaštitu stala je fondacija Solidarnost za sport Belorusije, koja je saopštila da se ona plaši prisilne deportacije u Minsk.\nDodaje se da je kampanja koja se vodi protiv nje „prilično ozbiljna“ i da je to jasan signal da će njen život biti ugrožen u Belorusiji, izjavio je portparol organizacije Aleksander Opejkin za agenciju AP.\nAP je preneo da je Cimanuska alarmirala japansku policiju na aerodromu Haneda i da se nije ukrcala na avion za Istanbul.\nCimanuska je odvedena na bezbednu lokaciju i tražiće azil u ambasadi Austrije, rekao je Opejkin.\nAustrijaBelorusijaKriscina CimanuskaMOKOlimpijske igreTokio\nJedno reagovanje na “Beloruska atletičarka tvrdi da joj je život u rodnoj zemlji ugrožen, traži azil u ambasadi Austrije u Tokiju”\n01. avgusta 2021. u 22.27\nDakle, na istoku ponovo isto, kao pre perestrojke. Vreme je za jos jedan “ berlinski zid „.


Članci | Golf asocijacija Srbije | Page 72\nGolf Azbuka se širi Srbijom\n07. 11. 2013 Aktuelnosti, Članci, Vesti\nInovativni program edukacije u golfu, SNAG (Start New At Golf), kod nas usvojen i implementiran pod nazivom „Golf Azbuka“, nakon rada sa beogradskim školarcima, uzeo je maha i u drugim delovima Srbije.\nTako je najveći grad istočne Srbije, Niš, dobio „prva slova“ Golf Azbuke. U tri niške osnovne škole – Ivo Andrić, Branko Miljković i Dušan Radović, nedavno su održane prezentacije od strane tima Golf Asocijacije Srbije.\nTokom prezentacija, osnovcima su predstavljene osnove golfa, svakoj od škola donirana je SNAG oprema i izvršena je obuka za nastavnika fiziččkog vaspitanja, koji će dalje raditi sa decom. Naredna ovakva prezentacija biće održana tokom naredne nedelje u Novom Sadu.\nTV PRILOG – GOLF AZBUKA NIŠ\nKao proizvod ove akcije, tokom marta sledeće godine biće izvršena selekcija dece u ovim školama, nakon čega će uslediti gradsko takmičenje po uzoru na ovogodišnju, jako uspešnu Školsku Ligu.\nTokom meseca maja, u Beogradu ćemo imati prilike da pratimo takmičenje tri pomenuta grada, gde ćemo, nadamo se, gledati neke nove golferske šampione.\nGolf Asocijacija Srbije zatvara sezonu u pravom maniru, sa pogledom ka još jednoj, nadamo se, ponovo uspešnijoj sezoni od prethodne.\nHelc, Jokić i Đorđevićeva su šampioni SJT 2013\n02. 11. 2013 Aktuelnosti, Članci, Vesti\nU nedelji kada golferska sezona 2013 ide u smiraj, juniori su odigrali i poslednji turnir ligaškog takmičenja – Serbian Junior Tour.\nČetvrtak je bio rezervisan za finale, kada su na teren Golf kluba Beograd izašli juniori iz tri starosne kategorije.\nU okviru najstarije starosne kategorije, koja je okupljala golfere između petnaest i osamnaest godina, i tokom finalnog turnira dominirao je jedan od naših najboljih golfera nove generacije. Ranko Helc je ubedljivom igrom došao do četvrte uzastopne, ukupno šeste pobede na turnirima SJT-a. Novih 12 poena donelo mu je konačan skor od 90, što je bilo nedostižno za njegove pratioce. Vicešampion je odlična Tamara Palkovljević, dok je treći junior SJT-a Puniša Plazina.\nKod golfera iz “srednje” starosne kategorije, onih starijih od 12, a mlađih od 15, šampionski trofej podigao je Marko Jokić. Na kraju, on je u generalnom plasmanu za osam poena bio bolji od drugoplasiranog Andrije Đorđevića, koji je bnajbolje odigrao finalni turnir. Treći na kraju Serbian Junior Tour-a bila je perspektivna Jelena Lainović.\nNajmlađi golferi, oni ispod 12 godina, za sobom imaju još jedno u nizu značajnih takmičenja. Iako je nešto slabije odigrala finalni turnir, na kraju, u generalnom plasmanu, šampion je Jefimija Đorđević. Ona je zadržala ubedljivu prednost u odnosu na drugoplasiranog Mateju Aleksića. Na trećoj poziciji je završila Jana Marinović, još jedna devojčica koja predstavlja budućnost srpskog golfa.\nČestitamo svim učesnicima ovog izuzetno važnog golferskog takmičenja, koje će, nadamo se, utabati put svetle budućnosti srpskog golfa.\nVidimo se na Serbian Junior Tour-u 2014!


Zdravstveni radnici prebacuju pacijenta u bolnicu u Hjustonu, Teksas\nSjedinjene Države registrovale su najmanje 77 hiljada novih slučajeva Kovida 19 u četvrtak, što je rekordni dnevni rast sedmi put ovog meseca, prenosi agencija Rojters.\nRaste i broj smrtnih slučajeva i nedavno je dostigao najveće nivoe od početka juna. Više od polovine američkih država - 30 od 50 - zabeležilo je rekordni dnevni rast zaraženih ovog meseca.\nSa više od 3,5 miliona potvrđenih slučajeva i najmanje 137 hiljada žrtava, Amerika je prva u svetu i po broju obolelih i preminulih. Bolnice na jugu i zapadu zemlje su blizu punog kapaciteta, a neke su primorane da šalju pacijente u druge medicinske centre.\nNa Floridi je u četvrtak registrovan najveći dnevni rast broja preminulih od Kovida 19 od izbijanja pandemije - 156. Veliki rast broja smrtnih slučajeva je i u Teksasu, gde vojska šalje lekare i medicinske sestre.\nU Arizoni, državni sekretarijat za zdravstvo dovodi blizu 600 medicinskih sestara iz drugih država.\nRepublikanska stranka je zbog naglog rasta broja zaraženih na Floridi odlučila da ograniči broj ljudi koji mogu da prisustvuju predsedničkoj konvenciji u Džeksonvilu narednog meseca.\nPredsedavajuća Republikanskog nacionalnog komiteta (RNC) Rona Mekdanijel saopštila da će konvenciji, tokom prva tri dana, prisustvovati samo oko 2.500 regularnih delegata. Poslednje večeri 27. avgusta, kada bi trebalo da govori predsednik Donald Tramp, biće dozvoljeno prisustvo delegata, njihovih gostiju i alternativnih delegata.\nAmeričke države, koje su ublažavale restriktivne mere, sada ih ponovo uvode dok zdravstveni zvaničnici za novo širenje zaraze okrivljuju ljude koji odbijajiu da nose maske ili ignorišu smernice o držanju fizičke distance.\nDva najveća maloprodajna lanca u zemlji - Volmart i supermarketi Kroger - najavila su u sredu da će od naredne nedelje biti obavezno nošenje maski u njihovim prodavnicama. Njima su se u četvrtak pridružili i maloprodajni lanci Target, CVS i Volgrins.\nU Sjedinjenim Državama nema odluke o obaveznom nošenju maski na nacionalnom nivou, već o tom pitanju odlučuju države pojedinačno.\nKej Ajvi, guvernerka Alabame gde je u sredu broj žrtava porastao za 50, naložila je svim građanima da od četvrtka nose maske. Guverner Minesote Stiv Bulok uveo je obavezno pokrivanje lica u svim zatvorenim javnim prostorima u okruzima gdje je četvoro ili više ljudi pozitivno na Kovid. Uredbe o obaveznom nošenju maski za većinu građana doneli su i guverneri Kolorada, Arkanzasa i Ohaja.\nMeđutim, u Džordžiji gde je registrovano gotovo 3.900 novozaraženih, guverner Brajan Kemp zabranio je gradovima u toj državi da sami uvode obavezno nošenje maski, iako "snažno ohrabruje" njihovu upotrebu.\nAmerički Centri za kontrolu i prevenciju bolesti preporučuju Amerikancima da pokrivaju lice kada su na javnom mestu.\n“Mi istinski preporučujemo maske, društveno distanciranje i pranje ruku, jer tako zaista možemo da obuzdamo ovu pandemiju”, rekao je direktor cenatar Robert Redfild.\nU medjuvremenu, vodeći ekspert za zarazne bolesti, doktor Entoni Fauči, oglasio se nekoliko dana posle napada nekih zvaničnika Bele kuće.\n“Prekinimo sa ovim glupostima i pokušajmo da shvatimo kako ovu pandemiju možemo da dovedemo pod kontrolu.”


Za čistiju obalu: Volonteri sakupljali otpad u Ulcinju | Share Montenegro\nHome Novosti Za čistiju obalu: Volonteri sakupljali otpad u Ulcinju\nNow reading: Za čistiju obalu: Volonteri sakupljali otpad u Ulcinju\nZa čistiju obalu: Volonteri sakupljali otpad u Ulcinju\nNa potezu od mosta Port Milena do Velike plaže organizovana je volonterska akcija čišćenja, u kojoj su učestvovali zaposleni Agencije za zaštitu životne sredine, kompanije Coca-Cola HBC Crna Gora i JP „Komunalne djelatnosti“ Ulcinj.\nU akciji je učestvovalo oko 30 volontera, koji su duž magistralnog puta čistili javne površine i sakupljali nepropisno odloženi otpad. Uz poruku „Samo jedna planeta“, volonteri su pokazali kako se čuva priroda.\nOvo je druga zajednička akcija Agencije za zaštitu životne sredine i kompanije Coca-Cola HBC Crna Gora u Ulcinju, nakon što je u decembru posađeno 1.200 sadnica u ovoj opštini.\n„Zaposleni u našoj Agenciji rado su se pridružili i ovoj volonterskoj akciji, svjesni da je svaka aktivnost koja je usmjerena na zaštitu prirode od izuzetnog značaja. U susret početku ljetnje sezone, želimo da čista priroda bude prva slika koja dočekuje turiste i goste“, poručio je Bojan Bašanović, savjetnik za komunikaciju u Agenciji za zaštitu životne sredine.\nZa kompaniju Coca-Cola HBC Crna Gora i njene zaposlene ova akcija je pokazatelj spremnosti da kontinuirano prave stvarne, konkretne pomake u misiji za čistiju okolinu.\n„Coca-Cola volonteri zajedno sa našim partnerima iz Agencije za zaštitu životne sredine i preduzeća Komunalne djelatnosti Ulcinj, ovom akcijom čišćenja ostavljaju svoj pozitivan otisak. A da je pozitivan, najbolje govore reakcije Ulcinjana, koji su naše volontere iznenadili donoseći im osvježenje, u znak zahvalnosti što pomažemo da najjužnija opština bude čistija. Ujedno, ovom akcijom najavljujemo i veliku ekološku kampanju, ,,Uhvati čist talas“, koju ćemo uskoro pokrenuti upravo u Ulcinju“, kazala je Mileva Seratlić, menadžerka eksternih komunikacija u kompaniji Coca-Cola HBC Crna Gora.\nEkološka kampanja „Uhvati čist talas“ projekat je kompanije Coca-Cola HBC Crna Gora i realizovaće se ponovo tokom ovogodišnje ljetnje sezone, ovoga puta u Ulcinju. Cilj kampanje je prevencija stvaranja morskog otpada i uspostavljanje zakonskog, sa ekološkog i ekonomskog aspekta održivog sistema upravljanja ambalažnim otpadom.\nTripković: Potrebno je da mladi budu spremni da izađu iz zone komfora\nPromjena je jedina konstanta i mladi ljudi treba da budu spremni da izađu iz svoje zone komfora, jer samo tako mogu biti sigurni da se razvijaju i na ličnom i na profesionalnom nivou, poruka je sa današnjeg gostujućeg predavanja izvršnog direktora kompanije...\nPočinje šesti ciklus programa Coca-Cola podrška mladima!\nJedan od najvećih neformalnih programa obuke za mlade u Crnoj Gori, Coca-Cola podrška mladima, biće organizovan i ove godine, šesti put zaredom. Kompanija Coca-Cola HBC Crna Gora pripremila je po sadržaju najbogatiju sezonu ovog programa, kroz koji će mladi os...\nCoca-Cola HBC Crna Gora Dnevnom centru u Nikšiću donirala poklon u vrijednosti 20 hiljada eura\nDnevni centar za djecu i porodicu „Defendologija“ u Nikšiću, čiji su korisnici u stanju socijalne potrebe, dobio je vrijednu donaciju kompanije Coca-Cola HBC Crna Gora u iznosu od 20 hiljada eura. Jedan dio donacije usmjeren je na humanitarnu pomoć za preko 30...


Radojičić: Beograđani se ponašaju odgovorno\n09.05.2020 | Info\nGradonačelnik Beograda Zoran Radojičić rekao je da se Beograđani ponašaju odgovorno i da o tome svedoče rezultati koji pokazuju da grad, u odnosu na broj stanovnika, ima mali procenat zaraženih korona virusom i preminulih pacijenata.\nRadojičić je istakao da razume reakciju sugrađana koji su izašli iz kuća i žele da napolju provedu lepo vreme, ali da je nošenje maske i zaštitne opreme i dalje neophodno.\n"Prošao je period kada su imperativ bili zabrana kretanja i strože mere. Sada smo to prošli i došli smo u fazu lične odgovornosti. Mislim da nije suština u kažnjavanju i opominjanju, već u razgovoru i objašnjavanju zašto je i dalje važno biti odgovoran. Verujem da će Beograđani razumeti i poštovati i ovu drugu fazu – fazu lične odgovornosti", istakao je Radojičić.\nOn je naglasio da je trenutno važno da se drži distanca od dva metra, nošenje maske kada ste u kontaktu sa osobom za koju niste sigurni da li je zaražena i da ne zaboravimo da ne znamo kako ćemo odreagovati na virus.\nRadojičić je dodao da će stručnjaci, komunalni policajci i ljudi od uticaja nastaviti da podsećaju narod da je odgovornost i dalje potrebna.\nČelnici Partizana izlaze pred novinare\nKimih sjajnim lobom rešio pobednika derbija, a verovatno i šampiona\nIbra nije u planovima novog trenera\nKecmanova trojka najveći trenutak u istoriji ABA lige (video)


Raspisan međunarodni konkurs za idejno rešenje spomen-obeležja Zoranu Đinđiću| Grad Beograd\nRaspisan međunarodni konkurs za idejno rešenje spomen-obeležja Zoranu Đinđiću\nGrad Beograd raspisao je danas međunarodni konkurs za idejno rešenje spomen-obeležja Zoranu Đinđiću koje će biti podignuto na Studentskom trgu 12. marta 2018. godine, izjavio je za Tanjug gradski menadžer Goran Vesić.\nOn je podsetio da se spomenik podiže na inicijativu predsednika Vlade Srbije Aleksandra Vučića i da će konkurs trajati ukupno sedam meseci, kao i da će se realizovati u dva dela.\n– Prvi deo konkursa trajaće do 15. juna, da bi do kraja juna konkursna komisija donela odluku koja će rešenja ući u uži krug, a potom će ti autori biti pozvani da urade idejno rešenje spomen-kompleksa i da do kraja septembra predlože svoje rešenje, kako bi komisija 16. oktobra završila svoj posao i izabrala rešenje koje će biti realizovano – pojasnio je Vesić.\nOn je istakao da veliku zahvalnost dugujemo predsedniku Vlade Srbije Aleksandru Vučiću na inicijativi da se podigne spomenik Zoranu Đinđiću. Podsetivši da je Đinđić ubijen dok je bio premijer Srbije, gradski menadžer je izrazio uverenje da će spomenik na pravi način oslikavati ono što je Đinđić bio za Srbiju.\n– Đinđić je bio čovek koji je sprovodio reforme, koji je želeo da se ova zemlja modernizuje i verujemo da ćemo mu se na ovaj način, na petnaestogodišnjicu njegovog ubistva, odužiti za ono što je dao Srbiji – zaključio je Vesić.\nGlavni gradski urbanista Milutin Folić rekao je da će postavljanju spomen-obeležja Zoranu Đinđiću na Studentskom trgu prethoditi uređenje tog trga i to prema idejnom rešenju koje je gradu dostavio arhitekta Boris Podreka.\nGrad u narednom periodu prvo treba da izmesti okretnicu trolejbusa sa tog trga, rekao je on, i naveo da će se nakon toga početi sa izgradnjom podzemne garaže koja će imati 700 mesta i koja će, pre svega, u velikoj meri građanima koji tu žive rešiti problem parkiranja.\n– Intenzivno radimo na svim tim pripremama i nakon uređenja Studentskog trga, prema idejnom rešenju koje nam je dostavio arhitekta Boris Podreka, mi ćemo na tom mestu postaviti spomenik Đinđiću – dodao je Folić.\nArhitekta Boris Podreka je, govoreći o uređenju Studentskog trga, rekao da je to jedan jako „čudan” prostor koji može da se posmatra ili kao široka ulica ili kao trg sa „nekom anomalijom”, te da je cilj uređenja tog prostora njegovo vizuelno proširenje.\nKonkursni materijal učesnici konkursa mogu preuzeti bez nadoknade na web-portalu Grada Beograda (www.beograd.rs) i Društva arhitekata Beograda (www.dab.rs) od 30. marta ove godine.\nRezultati konkursa biće objavljeni 16. oktobra, a ukupni nagradni fond je 19.000 evra. Nagrade će biti dodeljene prema sledećoj raspodeli: prva nagrada 8.000 evra, druga 5.000, treća 3.000 i tri nagrade od po 1.000 evra.


Čelnici NBA lige objavili su raspored utakmica za narednu, sezonu 2017/2018 u kojoj će po prvi put biti primenjeno novo pravilo, po kome nijedan tim više neće morati da igra četiri meča za pet dana.\nČuveno "4 u 5" postojalo je od debitatantske sezone, a sada će po prvi put u 72 godina NBA postojanja to biti ukinuto, sa obrazloženjem da je taj ritam previše naporan za igrače. Iz istog razloga, ovaj šampionat, njegov ligaški deo nadmetanja, će trajati dodatnih nedelju dana duže, pa će se smanjiti i broj nastupa ekipa "noć za noć". Prošle godine je svaki tim u proseku 16,3 puta morao da dan posle utakmica ponovo izađe na teren zbog takmičarskog nastupa, a sada će taj prosek biti 14,4.\nSezonu u NBA ligi otvoriće "dupli program" 17. oktobra, u kojoj će Boston Seltiksi gostovati Klivlend Kavalirsima, dok će aktuelni prvak Golden Stejt, posle dobijanja šampionskog prstenja pred svojom publikom - otpočeti duel sa Hjuston Roketsima, koji su Džejmsu Hardenu pridodali i dosadašnjeg Ol-star plejmejkera Los Anđeles Klipersa, Krisa Pola.\nDan kasnije na NBA parkete će polako početi da izlaze i srpski košarkaši. Prvi će to učiniti Boban Marjanović, koji će sa Detroit Pistonsima ugostiti ekipu Šarlota, što će po srednjeevropskom vremenu biti 19. oktobra, sat iza ponoći. Sat vremena kasnije Memfis, za koji nastupa Rade Zagorac, dočekuje Nju Orleans Pelikane, dok će tri sata iza ponoći "po našem" Nikola Jokić sa Denverom gostovati ekipi Jute Džez čiji je prvi pomoćni trener naš Igor Kokoškov. Pola sata posle početka te utakmice, Nemanja Bjelica bi sa Minesotom trebalo da otpočne svoj meč na parketu San Antonija, a četiri sata posle ponoći po srednjeevropskom vremenu Bogdan Bogdanović će sa Sakramento Kingsima ugostiti "rakete" iz Hjustona.\nU petak, 20. oktobra, od 04.30 pratićemo gradski derbi Los Anđelesa, u kome će Lejkersi prvi put igrati protiv Miloša Teodosića, novog organizatora igre Klipersa.\nLigaški deo NBA sezone biće završen 11. aprila 2018, posle 1.230 odigranih utakmica, a jednonedeljna pauza u takmičenju biće napravljena kako bi se igrači spremili za učešće na Ol-staru, čiji je Los Anđeles domaćin od 16. do 18. februara.\nZEMLJA KOŠARKE Srbija je dala najviše igrača NBA ligi


Vlada Republike Srbije >> Činjenice o Srbiji >> Činjenice >> Položaj, reljef i klima\nPoložaj, reljef i klima\nStanovništvo, jezik i vera\nIzbeglice u Srbiji\nNaslovna > Činjenice o Srbiji > Činjenice > Položaj, reljef i kl...\nSrbija je raskrsnica Evrope i geopolitički važna teritorija. Međunarodni putevi i železničke pruge, koji prolaze dolinama njenih reka, čine najkraću vezu između zapadne i centralne Evrope, s jedne, i Bliskog istoka, Azije i Afrike, s druge strane. Ovi putevi prate pravac doline reke Morave, koji se kod Niša razdvaja na dva kraka. Jedan prati Južnu Moravu i Vardarsku dolinu do Soluna, a drugi reku Nišavu prema Sofiji i Istanbulu.\nReke Srbije pripadaju basenima Crnog, Jadranskog i Egejskog mora. Tri su plovne: Dunav, Sava i Tisa. Najduža reka je Dunav, koji kroz Srbiju teče 588 km, od svojih 2.857 km ukupnog toka. Dunavski basen je oduvek bio važan za Srbiju. Septembra 1992, kada je otvoren kanal Rajna-Majna-Dunav, Crno more i luke Bliskog i Dalekog istoka su postale mnogo bliže Evropi. Veza sa Jadranskim morem i Crnom Gorom je pruga Beograd - Bar.\nSeverni deo Srbije, Vojvodina, pretežno je ravničarski, dok su centralni i južni delovi brdoviti i planinski. Ravnice su u Panonskoj niziji i njenim obodnim delovima: Mačva, Posavina, Pomoravlje, Stig i Negotinska krajina u istočnoj Srbiji). Srbija ima 55 odsto obradive površine, dok je 27 odsto pod šumom. Visinu od preko 2.000 metara dostiže 15 planinskih vrhova, od kojih je najviši Đeravica na Prokletijama (2.656 m).\nDužina granica Srbije je 2.397 km. Na istoku Srbija se graniči sa Bugarskom, na severoistoku sa Rumunijom, na severu sa Mađarskom, na zapadu sa Hrvatskom i Bosnom i Hercegovinom, a na jugu sa Albanijom i Makedonijom.


Prikazuje članke prema oznakama: rudari\nponedjeljak, 29 April 2013 16:07\nProtesti rudara 15.maja\nSamostalni sindikat radnika Rudnika Federacije BiH donio je na današnjoj sjednici u Zenici odluku da se 15. maja tekuće godine u Sarajevu održe mirni protesti rudara zbog nagomilane problematike u rudnicima.\nutorak, 23 April 2013 23:41\nZenički rudari prijete štrajkom\nSindikat radnika Rudnika Zenica najavio je danas generalni štrajk ukoliko do 15. maja ne bude isplaćen topli obrok i aprilska plata.\npetak, 12 April 2013 11:09\nTraže veću cijenu uglja\nSamostalni sindikat radnika rudnika Federacije BiH zahtjeva povećanje cijene uglja za 15 posto s obzirom na to da cijena uglja koji se iz rudnika u Federaciji BiH isporučuje Elektroprivredi BiH u velikoj mjeri utječe na životni standard uposlenih u rudnicima. Podršku tom zaključku iskazali su i direktori rudnika uglja u Federaciji BiH koji su prisustvovali nedavnoj sjednici Upravnog odbora Samostalnog sindikata radnika rudnika Federacije BiH. Sindikat u saopćenju za javnost navodi da 50 posto efekata od povećanja cijena uglja treba usmjeriti ka povećanju ličnih dohodaka uposlenih u rudnicima.\npetak, 01 Februar 2013 10:57\nEP planovi: Vranduk, Janjići...\nPlanirana investiciona ulaganja u narednom trogodišnjem periodu iznose 1,69 milijardi KM, predviđeno je Planom poslovanja JP Elektroprivreda BiH za period 2013. - 2015. koji je danas usvojen na Skupštini društva u Sarajevu. Najvažniji stareteški ciljevi u tom periodu, kako je istaknuto, jesu početak gradnje novih proizvodnih kapaciteta, modernizacija i prestruktuiranje rudnika i prestruktuiranje EPBiH u skladu sa evropskim direktivama.\npetak, 21 Decembar 2012 12:11\nČestitka premijera rudarima\nPoštovani rudari, časni komorati,upućujem Vam iskrene čestitke u povodu Dana rudara, 21. decembra, dana kada i zvanično odajemo priznanje i duboko uvažavanje Vašem pozivu, svakodnevnim silascima u jame duboke po nekoliko stotina metara i doprinosu u održavanju rudarske proizvodnje.\nsrijeda, 09 Maj 2012 19:38\nPredsjednik Sindikata Rudnika mrkog uglja „Zenica“ Mehmed Oruč izjavio je kako u tri jamska kapaciteta ovog preduzeća trenutno postoji potreba za upošljavanjem minimalno stotinu radnika. „Nedostatak NK radnika, odnosno rudara, kao i jednog broja kvalifikovanih radnika, mašinske i elektrostruke, traje izvjesno vrijeme i dovodi do maksimalnog iscrpljenja radnika. Apelujemo na upravu vladajućeg društva Javno preduzeće Elektroprivreda BiH da konačno potpiše saglasnost za prijem stotinu radnika u tri jamska kapaciteta RMU Zenica“, kaže Oruč.


Počinju ovogodišnji „Dani evropske baštine”| Grad Beograd\nGradski sekretar za privredu Milinko Veličković rekao je da je izložbom „Vreme i nasleđe – Satovi na fasadama beogradske arhitekture” Zavoda za zaštitu spomenika kulture grada Beograda najavljen početak „Dana evropske baštine” ove godine u našem gradu. Veoma je važan kontinuitet manifestacije „Dani evropske baštine”, koja se u Beogradu redovno održava od 2002. godine tokom druge polovine septembra i prve polovine oktobra. „Dani evropske baštine” su deo velike evropske manifestacije Saveta Evrope i Evropske komisije, kojom se po istim principima i sa istim simbolima predstavlja naše nasleđe kao zajednička baština evropskih naroda, raznolikost kultura i tradicije.\nPripremljeni su i brojni sadržaji dostupni publici u digitalnoj formi: virtuelne ture, izložbe i katalozi u elektronskoj formi, filmovi, video-materijali, TV emisije, snimljene predstave i slično, precizirao je Veličković.\nS obzirom na to da je posebno važno upoznavanje dece i mladih sa značajem nasleđa i mogućnostima prezentacije, posebno korišćenjem savremene tehnologije, priređen je veliki broj dečjih programa.\n– Učenje o prošlosti veoma je dragoceno znanje i za budućnost. Trebalo bi svakako da primeri dobre prakse budu podsticaj svima da brinu o svom, a samim tim našem, zajedničkom materijalnom i nematerijalnom nasleđu. Svi organizatori su pozvani da vode računa o dostupnosti programa za osobe sa invaliditetom. Kao i prethodnih godina, najveći broj programa organizovan je u oblasti kulture i turizma. U Beogradu je koncentrisano dragoceno kulturno i spomeničko nasleđe od značaja za čitav region, ali i više od 45 zaštićenih prirodnih dobara koja su i ovom prilikom obuhvaćena brojnim programima – dodao je Veličković.


February 6, 2020 - Rezidencija\nNe očekujemo skoru obnovu izgradnje „Severnog toka 2“\nAustrijski energetski koncern OMV, koji je partner projekta „Severni tok 2“, ne očekuje obnovu gradnje gasovoda u skorije vreme, izjavio je direktor OMV Rajner Zele. „Kompanija operator projekta ’Severni tok 2‘ radi na planu, ali još nije spremna da ga predstavi. Ne mislimo da će u skorije vreme izgradnja gasovoda biti obnovljena“, izjavio je prvi čovek […]\nPoznato je da ljudi mnoge stvari mogu da nauče od životinja. To je slučaj i ovog puta. Nije bitno koliko su prepreke teške, bitno je da imaš volje da stigneš do cilja! Foto: Printscreen Instagram\nPutin izuzetno ceni ulogu Vučića u odnosu Srbije i Rusije\nNa ruskom portalu Ekspres pojavio se video snimak u kojem ambasador Srbije u Moskvi Miroslav Lazanski opisuje kako je protekao njegov susret sa predsednikom Rusije Vladimirom Putinom. – Ceremonija uručivanja akreditiva predsedniku Putinu bila je zaista vrlo imrpesivna, od samog dolaska u Kremaljski dvorac, postavljeni su gardisti, zatim govor predsednika Putina koji je najveći deo […]\nVanja Panić (18) potpisao za Crvenu Zvezdu!\nTalentovani slovenački napadač Vanja Panić (18), potpisao je četvorogodišnji ugovor sa Crvenom zvezdom, potvrdili su na Marakani. Panić je stigao iz Olimpije gde je bio jedan od najistaknutijih igrača, a sa Zvezdom je potpisao ugovor do 2024. godine i za početak će nastupati u omladinskoj školi crveno-belih. Ono o čemu se takođe pisalo u slovenačkim […]\nTurska i Izrael podržavaju teroriste!\nTurska i Izrael štite teroriste, pošto je turska vojska ušla u provinciju Idlib u isto vreme kada se dogodio raketni napad Izraela na Damask, u noći između srede i četvrtka, saopštilo je Ministarstvo inostranih poslova Sirije. „Uz očiglednu koordinaciju i pokrivanje izraelske agresije, turska vojska je nezakonito prešla sirijsku granicu i rasporedila se u selima Biniš, Maret Misrin […]\nOdbrana svetinja počinje iz Bijelog Polja (VIDEO)\nPrva litija i danas u Crnoj Gori počinje iz Bijelog Polja. Veliki broj ljudi se okupio ispred Crkve Svetog Petra i Pavla, odakle će krenuti u litiji do Crkve Svetog Nikole, koja se nalazi na drugom delu grada. Na litiju je izašlo, prema procenama organizatora, od 12-15.000 ljudi. Izvor: Facebook Foto: Printscreen Facebook/ INFO-050\nDodik: Podržavamo zahteve Srpske crkve u Crnoj Gori\nRepublika Srpska podržava zahteve Srpske pravoslavne crkve u Crnoj Gori, poručio je danas srpski član Predsedništva BiH Milorad Dodik, i ocenio da je donošenje spornog zakona nepotreban korak crnogorske vlasti. Dodik je u obraćanju novinarima u Banjaluci, nakon razgovora sa jednim od lidera opozicionog Demokratskog fronta u Crnoj Gori Andrijom Mandićem, istakao da taj zakon predstavlja […]\nBregzit prilika za nove odnose Rusije i Britanije\nBregzit je prilika da se rusko-britanski odnosi ponovo razmotre, i da se izađe iz okvira dosadašnjih tema, tako da će dve strane imati mnogo posla, izjavio je zamenik ministra spoljnih poslova Rusije Aleksandar Gruško. „Moskva je spremna da zaključi sporazume sa Britanijom nakon njenog napuštanja Evropske unije, i to je objektivna realnost. Bez pravne baze je […]\nAmbasada SAD poziva Mila i SPC na dijalog!\nAmbasada SAD u Crnoj Gori pozvala je sve strane da se uključe u konstruktivni dijalog o Zakonu o slobodi veroispovesti, da pokažu suzdržanost i izbegnu bilo kakvu eskalaciju nasilja ili nasilne akte. “Sjedinjene Države snažno podržavaju temeljne slobode poput slobode govora, udruživanja, okupljanja i prava pojedinaca da mirno uživaju slobodu veroispovesti i uverenja”, navodi se […]\nVučić: Žene će činiti najmanje 40 odsto kandidata!\nPoslanička grupa SNS u parlamentu podržaće izmene Zakona o izboru narodnih poslanika i lokalnim izborima koje je predložila poslanica opozicione Demokratske stranke Gordana Čomić, a koje predviđaju da na republičkim i lokalnim izbornim listama žene čine najmanje 40 odsto kandidata. To je danas rekao predsednik SNS i Srbije Aleksandar Vučić, navodeći da to pokazuje da […]


Privrednici na severu Kosova: Otvaranje prodavnica u sredu\nProdavnice na severu Kosova\nPrivrednici na severu Kosova su nakon sastanka izdali saopštenje u kojem navode da će prodavnice od srede biti ponovo otvorene.\n"Protest upozorenja je pokazao snagu, slogu i spremnost za borbu Srba na severu Kosova. Pokazali smo snagu, jedinstvo, da ne mogu da nas slome i da nećemo da trpimo da se puca i napada na one koji vrše snabdevanje osnovnim životnim namirnicama", ističe se.\n"Svaki dalji pokušaj Prištine", navodi se, "naići će na još snažniji odgovor".\n"Pošto je ovo protest upozorenja, radnje na severu koje će od sutra raditi, biće zatvorene na mnogo duže svaki sledeći put kada na nas ponovo budu pucali zato što vozimo mleko, brašno, zejtin ili novine na srpskom jeziku za srpski narod na severu Kosova", navodi se.\n"Apelujemo na međunarodnu zajednicu da konačno shvati dramatičnost situacije ovde na severu i da reaguje kako bi pacifikovala Prištinu, pre nego što se desi neki incident koji bi mogao stvari dovesti do tačke bez povratka", ističe se u saopštenju privrednika sa severa Kosova.


Još ćemo brati jabuke za Ruse, ranog voća ćemo se načekati - Agro politika\nSrbija izvozi 115 miliona evra jabuka, od čega 109 miliona u Rusiju. Ševarlić: Za razvoj ranih sorti potrebno podići staklenike i izgraditi toplovod od termoelektrana u Obrenovcu i Kostolcu\nStručna javnost ne deli mišljenje Branislava Nedimovića, ministra poljoprivrede, da za jabuke iz Srbije uskoro više neće biti prostora na ruskom tržištu.\nNjegovu ideju kojom bi srpska poljoprivreda zato trebalo da jače razvija proizvodnju ranog voća i povrća smatraju dobrom, ali je, kažu, problem što izdvajanja za poljoprivredu nisu dovoljna da bi se to ostvarilo.\nMinistar Nedimović je nedavno izjavio da Rusi sade jabuke i da će za nekoliko godina svojom proizvodnjom zadovoljavati domaće potrebe zbog kojih će Srbija morati da traži nova tržišta na koja će izvoziti taj poljoprivredni proizvod. Miladin Ševarlić, profesor Poljoprivrednog fakulteta u Beogradu, kaže za Danas da do scenarija o kome govori Nedimović ipak neće doći tako brzo.\n- Pod brojem jedan, Rusi neće moći odjednom da proizvedu dovoljno sadnica jabuke da bi podmirili sopstvene potrebe niti mogu tim sadnicama da zasade toliku površinu koja bi garantovala veliki rod. Isto tako, potrebno je da prođe određeni vremenski period da bi jabuka počela da rađa. Da bi se ostvarila takozvana puna rodnost jabuke potrebno je da prođe od pet do sedam godina. Sve to jasno ukazuje na to da će za jabuke iz Srbije i u narednom periodu biti mesta na ruskom tržištu - ističe Ševarlić.\nKada je pak reč o većoj proizvodnji ranog voća i povrća, naš sagovornik ističe da osnovni problem za realizaciju te ideje predstavlja činjenica da su ulaganja u srpsku poljoprivredu veoma niska.\n- Da bi se pospešila proizvodnja ranog voća i povrća, što je preduslov za veći izvoz, potrebno je izgraditi staklenike. Pored toga za staklenike i plastenike u kojima se gaji voće i povrće treba obezbediti zagrevanje. Da bi se to ostvarilo potrebno je izgraditi toplovode kojima bi se sprovodila toplotna energija iz termoelektrana u Obrenovcu i Kostolcu. Za sve to su potrebna značajna ulaganja dok je situacija u praksi da u srpsku poljoprivredu država izuzetno malo ulaže.\nPrimera radi, za razvoj zadrugarstva izdvojeno je oko 200 miliona dinara, što je dovoljno za formiranje svega dvadesetak zadruga. Svojevremeno su nadležni obećali da će ta cifra iznositi 500 zadruga. Isto tako izdvojeno je 120 miliona dinara za podršku mladim seoskom proizvođačima. Ta sredstva su dovoljna da svoja gazdinstva formira svega 97 seoskih proizvođača. Ako se to uzme u obzir, iluzorno je pričati o ulaganjima koja bi unapredila izvoz ranog voća i povrća osim u slučaju kada bi se ona značajno uvećala - konstatuje Ševarlić.\nNaš sagovornik nije optimista kada je reč o povećanju plasmana srpskih jabuka na tržište Evropske unije.\n- Pre svega postavlja se pitanje da li srpske jabuke mogu da budu konkurentne na tom tržištu. Pored toga, problem predstavlja i činjenica da je praksa da zemlje EU prvo uvoze jabuke iz onih država koje su njene članice. S obzirom na takva pravila igre teško je poverovati da bi Srbija mogla da se takmiči sa pet najvećih proizvođača jabuka u EU, a to su Italija, Francuska, Austrija, Poljska i Nemačka.\nSa njegovim mišljenjem da će za jabuke iz Srbije još uvek biti mesta na tržištu Rusije slaže se i agroekonomista Vojislav Stanković.\n- Rusko tržište je ogromno, tako da će na njemu i dalje biti mesta za jabuke iz Srbije. Bez obzira što Rusi sada gaje svoje vrste biće i dalje potrebe za uvozom jabuka iz Srbije. Osim toga oni su tek počeli sa sopstvenom proizvodnjom i treba da prođe neko vreme da bi dostigli zadovoljavajući nivo. Međutim i pored toga što srpskoj jabuci "ne gori pod nogama" kada je reč o ruskom tržištu i te kako treba razmišljati o plasmanu u druge zemlje. U tom smislu jabuke iz Srbije bi posebno bile zanimljive za države na severu Evropske unije, Nemačku kao i neke zemlje jugoistočne Evrope - ističe Stanković.\nPrema njegovim rečima, izvoz voća, povrća i žitarica takođe može biti unosan za Srbiju kao što je slučaj sa jabukama.\n- Prošle godine izvoz voća i povrća iz Srbije dostigao je 800 miliona dolara a žitarica nešto manje od 700 miliona dolara. Ako bi se značajnija sredstva usmerila u razvoj voćarstva i povrtarstva u narednom periodu, ukupan izvoz Srbije kada je reč o tim poljoprivrednim proizvodima dostigao bi dve milijarde dolara. Da bi se to ostvarilo, smatra Stanković, potrebno je centralizovati proizvodnju i stvoriti velike otkupne centre, u čemu bi značajnu ulogu odigralo formiranje zadruga.\n- Kada je reč o poljoprivrednoj proizvodnji, akcenat bi trebalo staviti na voće i povrće, industrijsko bilje (u prvom redu soju i suncokret) kao i na krmno bilje. Na taj način bi izvoz poljoprivrednih i prehrambenih proizvoda iz Srbije u narednih osam do deset godina dostigao 10 milijardi dolara - naglašava Stanković.\nInače, Srbija je u poslednjih pet godina ostvarila prosečan godišnji izvoz voća u vrednosti od oko 430 miliona evra, od čega je izvoz jabuka prosečno godišnje iznosio oko 69 miliona evra ili oko 16 odsto. Vrednost izvoza jabuka poslednjih pet godina beleži stalni rast, tako da je sa oko 31,9 miliona evra u 2012. godini u 2016. godini dostigla vrednost od oko 115,3 miliona evra.\nU 2016. godini iz Srbije u Rusku Federaciju realizovan je izvoz jabuka u vrednosti od oko 108,8 miliona evra, što je činilo oko 94,4 odsto ukupnog izvoza jabuka iz Srbije. U prvom kvartalu 2017. godine realizovan je izvoz jabuka iz Srbije u vrednosti od oko 47,7 miliona evra i veći je za 33 odsto u odnosu na prvi kvartal 2016. godine. Rusija je u 2016. godini najviše jabuka uvezla iz Srbije i to oko 28,5 odsto ukupnog uvoza jabuka, dok je iz Kine uvezla oko 19 odsto, a iz Argentine 13 odsto.\nPoslednja izmena 06 Jul, 2017 10:45\nTagovi: jabuke poljoprivredu branislav nedimović miladin ševarlić vojislav stanković


Sportska centrala - �ta �u kad me mnogo vole - najnovije sportske vesti\n14:25 I Zvezda na Vembliju14:05 Kazna za Masu13:25 Monaku titula u Diseldorfu12:50 Karad�i�: "Terzi� i Kokeza pod ruku i u kandidaturu"11:50 Novo finale za Jovanu Jak�i�11:20 U Humskoj slavlje, u Novom Sadu derbi bez zna�aja09:40 Juventus iza�ao sa ponudom za Joveti�a09:30 Teleoptik i Mladenovac hvataju poslednji voz08:55 Suboti� veruje u uspeh08:45 Ko�arka�ice zadovoljne tokom priprema08:20 Indijana izjedna�ila08:00 Poraz odbojka�a od Poljske22:30 �elsiju malo 3:0, Siti slavio sa 4:3 [VIDEO]22:00 Bra�a Grbi� primljena u " Aleji slavnih"21:40 Klop: "Bajern je favorit, ali..."21:25 Macari na klupi Intera21:10 U Bajernu zra�e optimizmom20:45 Balkanci bez visokih funkcija u UEFA20:00 �pansko-francusko finale u Nici19:50 Blater ho�e manje mesta za Evropu na SP, Platini se protivi19:35 Minimalan poraz od Norve�ke19:20 Korne protiv Hradecke za titulu u Strazburu18:50 Todori�: "Zvezda demonstrira silu"18:05 Benitez u Napoliju18:05 Monako i Nieminen u finalu u Diseldorfu17:45 �ovi�: "Ne mogu da obe�am Evropu"17:20 Me� od 120 miliona funti - a nije finale L�17:00 Hjuz najbli�i klupi Stouka16:25 Vajt zavr�io sa Radni�kim16:00 Strama�oni dobio otkaz u Interu\tCentralin teren\n�ta �u kad me mnogo vole27.06.2012 19:15Aleksandar �eli�Tomislav Karad�i� se prihvatio kandidature za predsednika Fudbalskog saveza Srbije iako to nije hteo. Protivkandidata imati ne�e, ali kao da je to bitno jer te�ko da bi se neko drznuo da dirne u takvu veli�inu. Ka�e, dobio je nezapam�enu podr�ku i nije mogao da izneveri one koji ga toliko �ele i vole.\nKim Il Sung srpskog fudbala �e sada ponovo imati priliku da vodi glavnu re� oko svega, po�ev od toga ko �e igrati u kojoj ligi pa do izbora selektora. Naravno, Toletova briga bi�e i kako isplatiti dva miliona evra biv�em selektoru Radomiru Anti�u. U pri�e da "slu�aj Anti�" jo� nije zavr�en mogu da poveruju samo potpuno neupu�eni ili naivni jer je najvi�a instanca zadu�ena za ovaj slu�aj rekla poslednju re�.\nA to �to je Karad�i� dobio maltene jednoglasnu podr�ku "baze" i ne treba da �udi jer se oni koji ga biraju vode sitnim li�nim interesima. Po regionima i op�tinskim savezima �irom Srbije postoji mno�tvo "malih Toleta" koji �e po svaku cenu da �uvaju svoje fotelje znaju�i da su �anse da im se stane na put sada daleko manje. Uostalom, kada cela dr�ava funkcioni�e po principu "ja tebi serdare, ti meni vojvodo", jasno je da ni FSS ne mo�e da bude izuzet od toga.\nNe tako davno najbli�i Karad�i�evi saradnici su hap�eni zbog malverzacija, a poku�aji sa vrha da se svaka odgovornost spere re�ima da krivi�na dela nisu bila u (direktnoj) vezi sa fudbalom prosto ne piju vodu jer osobama sklonim prevarama, lovu u mutnom, spletkama i la�ima nema mesta kako u fudbalu, tako ni u bilo kojoj drugoj javnoj delatnosti. I tu se opet vra�amo na pri�u o celokupnom sistemu iz kojeg svakako nije izuzet ni FSS. U Srbiji se danas upravo osobe sa gore pomenutim karakteristikama nazivaju "sposobnim preduzetnicima", "uspe�nim privrednicima", "uglednim biznismenima", "istaknutim sportskim radnicima", "fudbalskim entuzijastima" i sli�nim besmislenim funkcijama koje im �esto ka�e i mediji, a kojima poku�ava da se zaba�uri njihovo pravo lice. Zato je Tole Karad�i�, ina�e sposoban preduzetnik, uspe�an privrednik, ugledni biznismen, istaknuti sportski radnik i fudbalski entuzijasta, sigurno pravi �ovek na pravom mestu. Srpski fudbal �e na �elu imati prvog �oveka kakvog i zaslu�uje, a to se najbolje vidi u drskoj i licemernoj izjavi biv�eg i budu�eg predsednika:\n- Prihvatam kandidaturu jer sam dobio podr�ku koja do sada nije zapam�ena. Nisam imao izbora, iako se nastavak posla ne poklapa sa nekim mojim doju�era�njim planovima.


Crnogorski savez je, čuvši ove vesti, odlučio da Andriji oteža oblačenje dresa “Orlića” neizdavanjem potvrde da Vuković nije igrao za kadetsku reprezentaciju Crne Gore, što bi ga sprečilo da promeni reprezentaciju. Revoltiran ovakvim ponašanjem, Andrijin otac osuo je paljbu po odgovornima.\n- Ne mogu da kažem da vam ovo na obraz služi, jer obraz prvo treba da imate a sada krenite da vam pokažem kakvu kičmu imaju Vukovići i šta znači karakter kod ljudi. Preziremo vas kao porodica, a sada zapamtite ovo obećanje – makar jednom sa balkona Grada Beograda zagrmeće poruka Srbima u Crnoj Gori ali i vama bubašvabe jedne odvratne! Do tada, ja ću svjedočiti istinu o vama, spremajte se, spreman sam - napisao je Vladimir Vuković.\nIako ovakva vest svakom Srbinu tera penu na usta, ipak treba razumeti širi kontekst ovakvog raspleta.\n- Crnogorski savez je poslao poziv za kadetsku reprezentaciju Andriji, koji smo odbili, čuvajući se za poziv Srbije. Usledio je Božićni kup u Zagrebu, na kome je Andrija podigao trofej sa svojim saigračima iz juniora KK Budućnosti. On je toliko impresionirao da je stigao dugo isčekivani poziv od Košarkaškog saveza Srbije. Tada su počeli problemi - priča ogorčeni otac.\nSvesni da biju unapred izgubljenu bitku, čelnici Crnogorskog saveza krenuli su u poteru, ponudivši Andriji plaćenu stipendiju kako bi ga pretvorili u mladog “Sokola”.\n- Još jednom smo se zahvalili na ponudi i ponovili da je Andrija izabrao Srbiju - Kaže Vladimir.\nNo, Crnogorce to nije odvratilo u svojoj nameri, te su Vukoviće nastavili da uznemiravaju ponovnim pozivima. Kada su konačno shvatili da to neće uroditi plodom, okrenuli su se spletkarenju.\nAndriji je bilo predviđeno da zaigra za Srbiju na Evropskom kadetskom prvenstvu u košarci, ali su ga čelnici crnogorskog saveza u tome, bar za sada, osujetili, odbivši da predaju papirologiju koja dokazuje da Vuković nije nastupao za kadetsku reprezentaciju Crne Gore. Da pojasnimo, košarkaši mogu da menjaju reprezentaciju isključivo u slučaju da nisu nastupali za drugu nacionalnu selekciju iznad juniorskog nivoa.\nVladimir Vuković odagnao je bilo kakvu sumnju da je Andrija igrao za kadete Crne Gore, objasnivši da je “Andrija dete iz Srpske porodice u Crnoj Gori”, te da su oni “oduvek želeli da on zaigra upravo za “Orliće”, pa vremenom i za “Orlove”.\nProšao je i poslednji dan kada su čelnici saveza trebali da predaju papire, pa se glava porodice Vuković tada oglasila u opravdano besnoj poruci koju ste imali priliku da pročitate iznad.\nU čitavoj ovoj gunguli zanemaren je i sam epicentar dešavanja, Andrija. Kako kaže njegov otac, Vuković junior ovu situaciju podnosi kao pravi profesionalac, ne očajava već vredno trenira i uz svoju porodicu čeka sledeći korak.\nŠto se Vukovićeve klupske budućnosti tiče, izvesno je da će napustiti klub iz Podgorice, ali je sledeći korak još uvek nepoznat. Ponuda ima iz Španije, Grčke, Italije i Srbije, među ostalim, ali bi, kako je Andrijin otac priznao, po Andriju možda najbolje bilo da karijeru nastavi u Srbiji, kao “svoj na svome i sa svojima”. Andrijin otac Vladimir poslao je upozorenje i ostalim roditeljima srpske dece u Crnoj Gori.\n- Svi roditelji srpske dece, kojih po zvaničnim brojkama ima 30 odsto u Crnoj Gori, vodite računa o vašoj deci. Obraćajte pažnju na stvari koje mogu da utiču na budućnost vašeg deteta. Ako vam je dete dovoljno dobro za reprezentaciju, pazite za koju reprezentaciju će da igra. Sve je moguće ako se pokaže dovoljno truda i karaktera, tako da imajte strpljenja i možda i vaša deca zaigraju za Srbiju - Upozorio je Vladimir Vuković.\n“Bez muke se pesma ne ispoja, bez muke se sablja ne sakova”. Namučiše mladog Andriju, ali će on iz ove muke izaći skovane sablje i nošen pesmom Srpskoga roda, u dresu Srbije, tamo gde i pripada.


Sindikat Nezavisnost Radio-televizije Vojvodine (RTV) uputio je otvoreno pismo predsednici Vlade Srbije Ani Brnabić u kom su je upozorili da je smanjenje budžetskih sredstava, koja su namenjena toj medijskoj kući, dovelo do raskida ugovora sa 56 stalnih saradnika i da će, ako se problem ne reši, RTV biti prinuđen da otpusti još 190 stalnih saradnika.\n“Vlada Srbije i poslednji saziv Narodne skupštine ugrozili su funkcionisanje pokrajinskog javnog servisa, smanjenjem budžetskih sredstava namenjenih ovoj javnoj medijskoj ustanovi. Takvim gestom, donosioci odluka demonstrirali su ne samo nepoštovanje važećih zakonskih propisa, već i opasne namere da uskraćivanjem finansiranja dodatno osakate ionako devastiranu medijsku scenu u Srbiji”, navodi se u otvorenom pismu.\nKako je taj sindikat naveo u saopštenju, postavili su pitanje Ani Brnabić da li će dopustiti da ovoliko ljudi ostane bez posla, a njihove porodice bez stalnih prihoda.\nOni su premijerki u pismu kazali da ukoliko para nema “treba to otvoreno da kaže” i time dozvoli upravnim odborima javnih medijskih servisa da sami formiraju cenu takse, koja je dugi niz godina ispod zakonskog maksimuma od 500 dinara.


Bavarci su upisali 19. vezani uspeh u ovoj sezoni. Poslenji i jedini put poraženi su u prvenstvu na domaćem parketu od Vurzburga još 13. novembra 2017. godine.\nTim našeg selektora Aleksandra Đorđevića je ubedljivo prvi sa učinkom 23-1, ima čak tri pobede više od drugoplasirane Albe.\nU ekipi Bajerna najviše se istakao bivši centar Crvene zvezde Majk Cirbes koji je meč završio sa 21 poenom. Stefan Jović je meč završio bez datog koša, ali je zabeležio šest asistencija, dok je Vladimir Lučić postigao osam poena, a imao je i četiri skoka.\nAlba našeg Stefana Pena bila je ubedljiva kao domaćin, savladala je ekipu Getingena sa 98:71.\nNaš reprezentativac za 15 minuta na parketu ubacio je dva poena, a imao je i isto toliko asistencija.


Kriminalci se kriju iza navijačkih grupa, nisu svi navijači kriminalci\nM. K. 19. septembra 2016. 17:00\nPotpredsednik vlade i ministar unutrašnjih poslova Nebojša Stefanović kaže da je policija i te kako svesna gde su problemi u društvu, o čemu, dodao je, svedoči i činjenica da je uoči subotnjeg fudbalskog derbija Partizana i Zvezde uhapšeno 50 navijača, te da je nešto ranije uhapšen jedan od vođa navijača koji je bio na čelu narko klana.\nStefanović je na pitanje šta preduzima policija povodom činjenice da iza velikog broja krivičnih dela stoje organizovane navijačke grupe, rekao da policija zajedno sa tužilaštvom pazljivo analizira sve događaje i tamo gde ima dovoljno dokaza pokreće predistražne i istražne radnje.\n„Ne želimo da sve navijače izjednačino sa kriminalcima, jer to što se pojedini kriminalci kriju iza navijačkih grupa ne znači da su svi navijači takvi i da su svi ljudi koji idu na stadion kriminalci“, rekao je Stefanović, dodajući da želi da izbegne takvu vrstu generalizacije.\nNaglasio je pri tome da će svako za koga bude dokazano da je počinio neko krivično delo odgovarati, istakavši da ga ne interesuje da li taj pripada ovoj ili onoj navijačkoj grupi već interesuje samo da li se poštuje zakon i da li postoji dovoljno dokaza o činjenju nekog krivičnog dela.\nHrvatski huligani ipak angažovani? Neisplaćene provizije za igrače…\nDoveli navijače u studio i pitali ih kako unose baklje na tribinu.…\n“Torcida” sprema osvetu huliganima zbog sramote koju su naneli…\n„Slažem se da moramo da uložimo više energije i više napora u borbi protiv huligana, ali i protiv kriminala koji potiče od jednog dela ljudi koji pripadaju navijačkim grupama“, kazao je Stefanović.


Najbolji načini da zaradite novac preko interneta - ITmagazin\nPrevious articleSGA organizuje Game Dev Incubator\nNext articleNovi Lenovo Legion™ gejming računari: stilizovane “zveri”\nŠirom sveta prijatelji i porodice za Božić i Novu godinu razmenjuju poklone. U zavisnosti od toga u kojoj zemlji se nalaze, deca veruju da...\nSvakako je jedan od najvažnijih razloga da neko bude primljen u radni odnos. Integritet pojedinca, nasuprot apsolutnoj i nekritičkoj poslušnosti, bez obzira na posledice po...\nNapisati kvalitetan blog post – ma koju temu on pokrivao – činiće se laganim samo nekome ko to nikada nije pokušao. Lakše je, naravno,...\nKoristite YouTube za promociju svog brenda i posao će...\nŽelite da budete deo poslovne elite? Već danas počnite da koristite YouTube za promociju svog brenda. Možda vam ovo zvuči kao nemoguća misija, ali, verujte, nije...


Pevačica Sanja Vučić (27), koja je već godinama u grupi "Hurricane", pokazala je svima raskoš koji je okružuje.\nVučićeva je otišla na Karibe, na kojima je već boravila više puta, a snimak koji je podelila pokrenuo je lavinu komentara.\n"Pravo iz Zadruge IDEM KOD SANJE, VOLIM JE!" Pevačicin bivši više ne može da izdrži bez nje: "Ako otvori njen dečko..."\nU istom vidimo da joj je na raspolaganju bazen, dok je okruženje prava idila, te je evidentno da i te kako uživa.\nŠta je to Sanja podelila danas pogledajte u videu koji se nalazi u okviru teksta.\nSanju Vučić iz "Hurricane" svi znaju, a pogledajte samo kako izgleda njen ROĐENI BRAT


Radnički i Šumadija gostuju ovog vikenda - KRAGUJEVAČKI SPORT\nSaša Ristić, pomoćnik šefa stručnog štaba, veruje da Radnički u Ljubiću može da osvoji bodove\nDanas i sutra igraju se utakkmice 24. kola Srpske lige „Zapad“. Oba kragujevačka predstavnika u ovom rangu takmičenja za bodove će se boriti u gostima. Šumadija 1903 sa danas od 16 časova sastaje sa Jošanicom u Novom Pazaru, a Radnički 1923 u nedelju u 11 časova sa Poletom u Ljubiću.\nFudbaleri srpskoligaša sa „Čika Dače“, koji u prošlom kolu na domaćem terenu nisu uspeli da savladaju Budućnost Krušik iz Valjeva i tako se „odlepe“ od svojih konkurenata za prvo mesto, imaju težak zadatak, jer moraju da donesu prvu „trojku“ ovog proleća sa gostovanja kako bi zadržali vodeću poziciju. Za protivnika imaju ekipu Poleta koja se bori za opstanak i koja će tražiti spas u pobedi. Čačanski „grebići“ su u proteklom kolu osvojili bodove u Mihajlovcu, ali su ostali na 14. mestu na tabeli. Međutim, na svom terenu u Ljubiću Polet je u prolećnom delu zabeležio samo jednu pobedu i došao je u situaciju da se bori za goli život.\nBodovi su izuzetno važni i Radničkom 1923. Zbog toga je novi trenerski tandem, Slaviša Kovačević i njegov pomoćnik Saša Ristić, u toku ove nedelje obavio bolje upoznavanje i pripremu igrača za sutrašnji susret.\nPrilika da se provere neki igrači koji nisu igrali u proteklom kolu bila je i kup utakmica sa Vodojažom, koju je kombinovani sastav dobio sa 2:0 i osvojio pehar Fudbalskog saveza Kragujevca.\n– Zbog važnosti susreta u Ljubiću u sredu smo odmarali najveći broj igrača koji su nastupali protiv Budućnost Krušika. Oni su imali posebne pripreme, a na utakmici za kup dali smo šansu mlađim igračima koji su imali manju minutažu na prethodnim susretima. Ova nedelja je bila i prilika da se bolje upoznamo sa igračima kojima raspolažemo. Mislim da imamo potencijala među mlađim igračima koji se nameću kvalitetom i za startni sastav prve ekipe. Susret u Ljubiću nam je od izuzetnog značaja i mi nemamo drugog izbora osim pobede. Moramo da idemo na pobedu, a to znači da svih devedest minuta igrači na terenu treba da daju maksimum i opravdaju dres sa grbom Radničkog. Očekujem da će tako i biti i da ćemo se vratiti sa tri boda – optimista je Saša Ristić, pomoćnik šefa stručnog štaba srpskoligaša sa „Čika Dače“.\nNajbolji strelac Nenad Đurđević pojačaće napadački red Šumadije 1903 u Novom Pazaru\nFudbaleri Šumadije 1903, posle sjajne serije i šeste prolećne pobede protiv Smedereva na Bubnju, danas putuju u Novi Pazar i mogu da odigraju susret sa Jošanicom bez opterećenja. Međutim, trener Miroslav Švaba Stakić ne dozvoljava opuštanje i traži od svojih izabranika maksimum na terenu. On želi da na vreme obezbedi i teorijski opstanak u srpskoligaškom društvu, zbog čega je i doveden na Bubanj, jer po njegovoj računici za to je potrebno najmanje još šest bodova ili dve pobede. Jedna od šansi da se uveća bodovni saldo, koji sada iznosi 30 bodova, je i današnji susret u Novom Pazaru. Međutim, bodovi su potrebni i Jošanici kojoj gori pod nogama, jer je sada na 14. mestu sa samo četiri boda više od „fenjeraša“ Železničara iz Lajkovca.\n– Mi u svaku utakmicu ulazimo sa imperativom pobede. U klubu vlada velika mobilnost, jer je želja da se i naredne godine na Bubnju igraju srpskoligaške utakmice, što ovaj klub sa dugom tradicijom zaslužuje. Za susret sa Jošanicom u ekipu se vraća Nenad Đurđević, naš nabolji strelac, koji je zbog crvenog kartona pauzirao protiv Smedereva. Zbog toga sam optimista i pred susret u Novom Pazaru – rekao nam je trener Stakić.\nPrevious Fudbaleri Radničkog – pobednici kupa grada (FOTO)\nNext Kragujevački zonaši pred teškim izazovima


Nobelovac Peter Handke stigao u Banjaluku - zadobardan.com\nNobelovac Peter Handke stigao u Banjaluku\nDobitnik Nobelove nagrade za književnost Peter Handke došao je u posjetu Republici Srpskoj, rekao je predsjedavajući Predsjedništva BiH Milorad Dodik.\nDodik je naglasio da mu je velika čast što će ugostiti nobelovca Handkea, prema kojem srpski narod gaji posebna osjećanja i poštovanje.\nNobelovca će u 12 časova u Banjaluci ugostiti srpski član i predsjedavajući Predsjedništva BiH Milorad Dodik, predsjednik Republike Srpske Željka Cvijanović, premijer Radovan Višković, proslavljeni srpski i svjetski reditelj Emir Kusturica i rektor banjalučkog Univerziteta Radoslav Gajanin.\nNakon boravka u Banjaluci, Handke će zajedno sa Dodikom i Kusturicom posjetiti Andrićgrad gdje će mu u Andrićevom institutu u 14 časova biti uručena “Velika nagrada Ivo Andrić”.\nDobio je 29. maja 2013. posebnu plaketu 50. “Disovog proleća” i tom prilikom preveo pjesmu srpskog poete Branka Miljkovića “Možda spava” na njemački jezik, a rukopis poklonio gradskoj biblioteci u Čačku.\nU humanitarnom meču u “Boriku” sakupljeno 14.500 KM za liječenje Slobodana Kesića\nKadetkinje banjalučke “Inove” šampion Srpske


Hemoroidi se mogu sprečiti - Portal zdrave ishrane\nKalijum za niži pritisak... Konzumiranje dobrih kalijumovih soli može značajno da poboljša krvni pritisak u generalnom slučaju na svetskom nivou, pokazalo je novo istraživanje univerziteta Vageningen. Ovo istraživanje ...\nOrašasti plodovi smanjuju upale... Upale niskog intenziteta su faktor rizika i pogoršavaju bolesti kao što su kardiovaskularne i dijabetes. Međutim, konzumacija orašastih plodova nekoliko puta nedeljno može da sman...\nPut do zdravlja... Predstavljanje knjige “Do bolesti i natrag” novinarke Marine Furlan, koja se izlečila od najteže bolesti, održana je 15. novembra u 18 h, u kafeu knjižare Delfi, Studentski kulturni centar (SKC). &#1...\nDobrobiti pšenične trave... Sok od pšenične trave je izuzetno hranljiv napitak, koji pomaže poboljšanju opšteg zdravlja i prevenciji bolesti. Ima mnogo razloga da se pije svakodnevno, a u ovom članku ćemo na...\nPrirodna sredstva protiv glavobolje Pregleda: 22591


Novi strateški okvir za obrazovanje u BiH - Istinomjer\n6. Marta 2017.\t Selma Ašćerić\nBosna i Hercegovina se ne može pohvaliti kvalitetnim sistemom obrazovanja. Preko površno prihvaćenog i nikada u potpunosti implementiranog bolonjskog procesa, pa do novih zahtjeva EU za prelazak na nove standarde, BiH će po svemu sudeći još dugo biti u tranzicijskom periodu kada je u pitanju prelazak sa starog na novi obrazovni sistem.\nMinistar civilnih poslova BiH, Adil Osmanović, u okviru svojih i nadležnosti ministarstva na čijem je čelu, najavio je poboljšanja i zalaganja u institucionalnom djelovanju kroz usvajanje zakonodavnih i strateških okvira neophodnih za provođenje reforme obrazovanja u skladu sa standardima EU, a što je definisano Sporazumom o stabilizaciji i pridruživanju.\nMinistarstvo civilnih poslova je, u saradnji s nadležnim obrazovnim i drugim vlastima, iniciralo i izradu i usvajanje većeg broja strategija koje pobliže definiraju različite nivoe obrazovanja, čime je stvoren i neophodan strateški okvir za kvalitetno provođenje reformi. Proces EU integracija u oblasti obrazovanja mogao bi djelovati kao važan kohezivni faktor, jer prihvatanje i primjena EU standarda vode povećanju kvaliteta i relevantnosti obrazovanja kako u svrhu zapošljavanja tako i izgradnje tolerantnijeg i inkluzivnijeg društva u cjelini.\n(Adil Osmanović, 10.01.2017.)\nStandardi EU zahtjevaju sticanje funkcionalnog znanja, dajući prednost komunikacijskim, matematičkim, digitalnim, društvenim i poduzetničkim vještinama, a sve to uz svestrano sagledavanje ponude i potražnje na tržištu radne snage. Osmanović je rekao da će sve navedeno biti uvršteno u postojeće i buduće normativne akte.\nStrateški dokumenti uključuju sve nivoe obrazovanja i usklađeni su s procesima integracija BiH u takozvani evropski obrazovni prostor, prvenstveno kada je riječ o visokom i srednjem stručnom obrazovanju, a temelje se na Bolonjskoj, Lisabonskoj i Kopenhaškoj deklaraciji koje je potpisala i BiH. Postojeće strateške dokumente potrebno je stalno inovirati i usklađivati s Evropskom strategijom za pametan, održiv i inkluzivan rast – EU 2020 i Strategijom razvoja Jugoistočne Evrope – SEE 2020.\nDa bi bile učinkovite, politike zapošljavanja i obrazovanja moraju biti usklađene i s potrebama poslodavaca i s potrebama radne snage kako bi se omogućio ekonomski oporavak BiH. Neophodno je uraditi analizu i predviđanje trendova, potrebe tržišta, kao i model praćenja rezultata na tržištu rada.\nEU je do sada milionskim iznosima finansirala BiH, što kroz programe za unapređenje i razvoj obrazovanje tako i kroz instrumente pristupne pomoći, odnosno sredstva iz IPA fondova i drugih programa Evropske unije, uključujući ERASMUS projekt koji finansira EU ‘Razvoj kvalifikacijskog okvira za cjeloživotno učenje’ koji je pokrenut u maju 2016. godine.\nEU će nastaviti pružati pomoć za unapređenje napora i poboljšanje cjelokupnog obrazovanog okruženja u BiH kroz sredstva Instrumenta za pretpristupnu pomoć (IPA II) i drugih programa Evropske unije, uključujući ERASMUS.\nEvidentno je da se finansijska sredstva iz EU fondova za provođenje reformi mogu iskoristiti, uz poštivanje za to propisanih uslova.\nIstinomjer će pratiti iniciranje, zalaganje i donošenje zakonskih i institucionalnih okvira neophodnih za provođenje reformi i poboljšanje obrazovnog sistema.\nAzra Jahić, vijećnica Naše stranke u Općinskom vijeću Ilidža, podnijela je inicijativu za uvođenje zvaničnih facebook...\nAzra Jahić ima još 0 članak/a na Istinomjeru, više informacija o ovom akteru možete naći ovdje\nPremijer Kantona Sarajevo, Adem Zolj najavio je realizaciju brojnih projekata za mlade, a među njima je spomenuo i finansijsku pomoć u svrhu kupovine stanova. Vrhunac pomoći i mladim bit će u...\nMilan Dunović rođen ima još 0 članak/a na Istinomjeru, više informacija o ovom akteru možete naći ovdje\nDarko Mitrić ima još 1 članak/a na Istinomjeru, više informacija o ovom akteru možete naći ovdje\nIz Ministarstva za ekonomske odnose i regionalnu saradnju Republike Srpske najavljeno je da će od iduće godine u ovom bh. entitetu registracija firmi biti moguća elektronskim putem, kao i da će...\nZlatan Klokić ima još 0 članak/a na Istinomjeru, više informacija o ovom akteru možete naći ovdje\nU augustu raspisivanje tendera za izgradnju mosta preko rijeke Save\nDemokratski principi "Domovine" po Osmanoviću\nDemokratski principi “Domovine” po Osmanoviću


15. 10. 2015. Smanjena stopa opšteg kriminala, zaplenjeno 600 kg narkotika\nOd jula do septembra ove godine, na teritoriji Republike Srbije, počinjeno je 7,7 odsto manje krivičnih dela opšteg kriminala u odnosu na isti period prethodne godine, izjavio je ministar unutrašnjih poslova Republike Srbije dr Nebojša Stefanović.\nMinistar je, predstavljajući izveštaj na sednici skupštinskog Odbora za odbranu i unutrašnje poslove, precizirao da je u poslednja tri meseca ove godine počinjeno 21.439 krivičnih dela opšteg kriminala i da su uhapšene i zadržane 1.162 osobe.\nStefanović je naveo da je u izveštajnom periodu policija zaplenila oko 600 kilograma raznih vrsta narkotika, kao i 8.671 komad sintetičkih narkotika: 497,8 kilograma marihuane, 21,9 kilograma heroina i 9,2 kilograma kokaina. U tom intervalu, kako je naveo Stefanović, zaplenjeno je i kilogram hašiša, više od pet kilograma amfetamina i oko četiri kilograma ekstazija, a otkriveno je 1.212 krivičnih dela u vezi sa narkoticima.\nPrema njegovim rečima, u ova tri meseca postignuti su značajni rezultati u otkrivanju zloupotreba u prometu akcizne robe, pa je oduzeto 30.497 boksova cigareta, zaplenjeno 6,6 tona duvana, odnosno 5,1 tona rezanog i 1,5 tona duvana u listu.\nGovoreći o krivičnim delima vezanim za nasilje u porodici, Stefanović je naveo da je policiji prijavljeno 1.638 krivičnih dela nasilja u porodici što je za 60 odsto više nego u istom periodu prošle godine, odnosno, kako je precizirao, za ta tri meseca prijavljeno je 620 krivičnih dela više u odnosu na isti interval lani, kada su građani prijavili 1.018 slučajeva nasilja u prodici.\n"Verujemo da je to posledica toga što se građani sada više odlučuju da prijave nasilje u porodici i što se o tome više priča u društvu", objasnio je ministar i podsetio da je u julu u Upravi kriminalističke policije formirano Odeljenje za prevenciju suzbijanja nasilja u porodici "kao jedan od koraka ka rešavanju ovog društvenog problema".\nOsvrnuvši se na krivična dela sa elementima organizovanog kriminala, Stefanović je ukazao da je u naznačenom periodu otkriveno osam organizovanih kriminalnih grupa sa ukupno 42 člana, koji su delovali u oblastima finansijskog, opšteg i visokotehnološkog kriminala, i bavili se falsifikovanjem novca, zloupotrebom platnih kartica, krijumčarenjem narkotika, oružja i iznudama.\nZbog tih policijskih akcija, kako je istakao, Evropska komisija je, početkom meseca, Ministarstvu unutrašnjih poslova uputila pohvalu za borbu protiv organizovanog kriminala i korupcije.\nOsvrnuvši se na aktivnosti u suzbijanju privrednog kriminala, on je rekao da je u posmatranom periodu otkriveno 1.757 krivičnih dela iz te oblasti. Stefanović je precizirao da je prijavljeno ukupno 270 osoba, a da je izvršenjem krivičnih dela iz oblasti privrednog kriminala prouzrokovana šteta od oko 8,5 milijardi dinara, kao i da je iznos stečene imovinske koristi procenjen na oko 5,9 milijardi dinara.\nPrema njegovim rečima, krivičnim delima iz oblasti privrednog kriminala preovladavaju zloupotreba položaja odgovornog lica (158 slučajeva), zloupotreba službenog položaja (189), falsifikovanje službene isprave (204), zloupotreba ovlašćenja u privredi (95).\nGovoreći o aktivnostima u sprečavanju krivičnih dela protiv imovine, Stefanović je rekao da je u posmatranom periodu evidentirano 12.658 tih krivičnih dela što je za 16,6 odsto manje u odnosu na isti interval prošle godine.\nPrema njegovim rečima, smanjen je broj teških krađa sa 6.157 na 4.899, krađa vozila sa 462 na 400, razbojništava sa 607 na 553, razbojničkih krađa sa 22 na 17.\nKada je reč o stanju bezbednosti u saobraćaju, ministar Stefanović je ukazao da je, u odnosu na isti period lane, stanje nepovoljnije, imajući u vidu povećanje broja poginulih i povređenih. Stefanović je precizirao da je od jula do septembra ove godine evidentirano ukupno 9.160 saobraćajnih nezgoda, što je u odnosu na isti period 2014. godine, više za 2,3 odsto. Takođe, naveo je i da je broj saobraćajnih nesreća sa nastradalima povećan za više od sedam odsto, kao i broj poginulih za skoro 44 odsto, odnosno sa 137 na 197.\nMinistar je dodao da je ukupna materijalna šteta u svim saobraćajnim nezgodama u posmatranom periodu ove u odnosu na prethodnu godinu, povećana sa 554 na više od 594 miliona dinara. Saobraćajni policajci otkrili su 253.023 prekršaja što je za 4,1 odsto više u odnosu na isti interval 2014. Kako je napomenuo, od 1. januara do 30. septembra ove godine, otkriveno je 696.921 prekršaja, što je za 30,6 odsto više u odnosu na isti period prošle godine.\nGovoreći o povećanom prilivu migranata, ministar unutrašnjih poslova naveo je da je ove godine, od jula do septembra, u zelenom pojasu registrovano više od 10.000 migranata, a da je dramatično povećan i broj tražilaca azila. Nameru za azil u Srbiji, prema njegovim rečima, izrazilo je 117.654 osoba.\nMinistar je, odgovarajući na pitanja članova skupštinskog Odbora za odbranu i unutrašnje poslove, istakao da je u pograničnom području održano stabilno stanje bezbednosti i pored drastičnog povećanja broja migranata, a da među izbeglicama nisu otkriveni pripadnici ISIS-a. Prema rečima ministra, evidentirano je nekoliko njih koji su se borili na strani pobunjenika, ali za njima nije bila raspisana poternica.\nGovoreći o borbi protiv kriminala i korupcije u redovima policije, Stefanović je naveo da su od jula do septembra ove godine protiv 140 policijskih službenika podnete krivične prijave zbog sumnje da su izvršili razna krivična dela, kao i da je evidentirano povećanje hapšenja policijskih službenika koji su učestvovali u švercu ljudi.\nMinistar je dodao i da je broj krivičnih dela nad policijskim službenicima, prilikom obavljanja službene dužnosti neznatno povećan - sa 417 na 423, a da više od 65 odsto tih krivičnih dela čini ometanje službenog lica u obavljanju poslova bezbednosti i održavanja javnog reda "a uglavnom se odnose na verbalne napade".\nOsvrnuvši se na proces evropskih integracija Srbije, Stefanović je istakao da je Evropska komisija u izveštajnom periodu dala konačnu pozitivnu ocenu Akcionog plana za Poglavlje 24 i naglasila da je on urađen u skladu sa zahtevanim merilima i standardima Evropske unije.\nIZVEŠTAJ O RADU MUP-a, JUL-SEPTEMBAR 2015. GODINE


Ekonomsko povezivanje garant stabilnosti u regionu - Ekonomske Vesti\n4. maj. 2016 4. maj. 2016 Andrija Matić 0 Comments Ministarstvo privrede, privreda, region, Sarajevo, Željko Sertić\nMinistar privrede u Vladi Republike Srbije Željko Sertić istakao je danas, ukazujući na izuzetan značaj saradnje zemalja u regionu, da su poslovni ljudi u ovom delu Evrope upućeni jedni na druge kako bi gradili poslovne odnose koji podstiču ekonomsku integraciju.\nSertić je, učestvujući na 7. međunarodnoj investicionoj konferenciji u Sarajevu, ocenio da je povezivanje ovih zemalja u domenu ekonomije važno kako za Srbiju, tako i za sve njene susede, ali i da je garancija regionalnog mira i stabilnosti.\nMinistar je poručio da region ne treba da bude samo geografski prostor, već pre svega okruženje koje pomera granice, gledajući u budućnost.\nOn je ocenio da smo na dobrom putu da kroz sinergiju u projektima infrastrukture, energetike, turizma, razvoja industrijskih parkova i modernih tehnologija učinimo da ovaj prostor postane ekonomska kapija Evrope.\nPrema njegovim rečima, veoma je značajno to što je ovogodišnji skup u Sarajevu posvećen saradnji sa Kinom, zahvaljujući kojoj je povezivanje, kroz mehanizam Kina–CIEZ, prepoznato kao novi motor regionalne saradnje, ali i kao deo globalnog procesa.\nSertić je u tom kontekstu posebno ukazao na mehanizam povezivanja dela Evrope sa Kinom u mrežu projekata od regionalnog i globalnog značaja.\nKineske inicijative u ovom delu Evrope obavezuju nas na to da, dok se borimo da našim zemljama obezbedimo privredni rast i društvenu stabilnost, tragamo za onim što nas spaja, a ne onim što nas razdvaja, objasnio je ministar.\nMinistar je rekao da je projektima izgradnje energetske i saobraćajne infrastrukture, u investicionoj vrednosti većoj od 1,5 milijardi dolara, Srbija postala vodeća zemlja u ovom delu Evrope u realizaciji infrastrukturnih projekata sa Kinom.\nPrema njegovim rečima, most „Mihajlo Pupin“, koji su premijeri Kine i Srbije – Li Kećijang i Aleksandar Vučić svečano otvorili 2014. godine, prvi je kineski most u Evropi, podignut na Dunavu, najdužoj evropskoj reci koja spaja više zemalja ovog regiona.\nSertić je podsetio na to da je u okviru paket projekta revitalizacije i izgradnje TE „Kostolac“ čija je ukupna vrednost 1,06 milijardi dolara, iz kreditne linije Kina–CIEZ za drugu fazu, koja obuhvata proširenje površinskog kopa i izgradnju novog bloka, izdvojeno 608,26 miliona dolara.\nTakođe, kako je dodao, počela je i izgradnja dve deonice autoputa na Koridoru 11 između Obrenovca i Ljiga, čija je investiciona vrednost 333,74 miliona dolara.\nOn je istovremeno izneo očekivanje da će u Beogradu uskoro biti uspostavljena Asocijacija za saobraćaj i infrastrukturu Kina–CIEZ, što će, kako je naveo, omogućiti još intenzivniju projektnu saradnju i uključiti više učesnika.\nMinistar je podsetio na to da je nedavno potpisan sporazum o ulaganju kineske kompanije „Hestil“ u Železaru Smederevo, kao i da je veliki broj evropskih kompanija zainteresovan da širi proizvodnju u našoj zemlji.\nSertić je, ocenjujući da je to prednost za ovaj region, podvukao da Srbija time pokazuje da je kredibilan partner, navodi se u saopštenju Ministarstva privrede.\n← Investitori iz UAE zainteresovani za infrastrukturne projekte\nFajnenšl tajms: Ko odbije da primi izbeglice platiće drakonsku kaznu →\n4. dec. 2014 Luka Matić Komentari su isključeni na Postoji li uopšte reklama kojom Srbija promoviše jeftinu radnu snagu?


Osnovna pitanja o dopingu u streličarstvu - АДАС\nOsnovna pitanja o dopingu u streličarstvu\nObjavljeno: 28. 3. 2016. ∣ Comments\nDoktori Antidoping agencije Republike Srbije drže u proseku jedno predavanje nedeljno. To smatramo svojom dužnošću, jer ne postoji bolji način da preventivno delujemo i sprečimo doping u sportu.\nTako smo samo ove nedelje održali dva predavanja pred beogradski maraton u okviru regularne tribine u Domu omladine, dva predavanja na Ski festu u organizaciji Asocijacije sporta za sve i jedno predavanje na poziv Streličarskog saveza Srbije.\nIako je ovo poslednje predavanje zakazano „danas za sutra” prihvatili smo ga, jer je edukacija za nas najvažnija oblast delovanja. Spremiti predavanje za pojedinačni sport, još olimpijski, nije nimalo lako. Pre svega ne postoji zvanična statistika na sajtu svetske asocijacije za streličarstvo (www.worldarchery.org), kao ni Svetske antidoping agencije. Samo zahvaljujući iskustvu i poznavanju velikog broja ljudi uspeli smo da dobijemo podatke vezane za streličarstvo od prof. dr Emina Ergena (predsednik medicinske komisije svetske asocijacije za streličarstvo) i iz antidoping baze podataka koji već godinama održava norveški novinar Trond Huso.\nRazlog ovolikog pisanja je prisustvo svega deset predstavnika Streličarskog saveza Srbije, tri trenera, tri paralimpijska takmičara i četiri takmičara. Iako mi pričamo uvek bez obzira na to koliko ima prisutnih, ostaje pitanje da li je moguće da savez koji predstavlja olimpijski sport sa 28 klubova, 846 sportista, 1 stipendistom i 2,7 miliona dinara budžeta od Ministarstva omladine i sporta ima samo 10 ljudi zainteresovanih da čuju nešto o dopingu i statistici veznoj za njihov sport. Verujemo da odnos prema sportu mora da se gradi profesionalno u svim segmentima i da je učenje jedini način da se napreduje.\nZahvaljujemo se svima sa slike koji su bili na predavanju.


Engleska kraljica narušila suverentitet BiH!?\nPredsjednik RS-a u svom saopštenju upozorio je da se i ovog puta najdirektnije krši Ustav BiH, prema kojem je BiH država dva ravnopravna i jedinstvena entiteta. On je svima u svijetu poručio da ono što ne bi činili u svojoj zemlji, ne čine ni u BiH - i podsjetio da BiH, ni Ustavom, ni zakonom, ni parlamentarnom odlukom ili konsenzusom u njenom postdejtonskom desetogodišnjem postojanju, nije ustanovila nijedan zajednički državni praznik.\n«Zbog toga 25. novembar jeste i jedino može da bude praznik jednog entiteta i to Federacije BiH, a za RS je 25. novembar samo istorijski datum ranije socijalističke federativne jedinice BiH u okviru bivše jugoslovenske zajednice», pojasnio je Jelić u saopštenju.\nPotpredsjednik RS-a Adil Osmanović smatra da ovakav istup Jelića nije bio potreban i da može samo nanijeti štetu i njemu i entitetu. Upravo zbog toga moguće je da sutra neće doći do sastanka predsjednika Jelića s ambasadorom Velike Britanije u BiH Metjuom Rajkroftom, kaže Osmanović:\n«Imam određenih naznaka da će taj sastanak biti odgođen sa predsjednikom Republike upravo zbog ovih njegovih istupa, koji su uslijedili prije nekoliko dana. Pokazuje se da ustvari predsjednik Republike Jelić jednostavno nije ozbiljno shvatio težinu pozicije i funkcije koju obnaša i težinu izgovorene riječi.»\nOsmanović je takođe podsjetio Jelića da je proslava 25. novembra kao Dana državnosti BiH u skladu sa Dejtonskim mirovnim sporazumom:\n«I on mora imati na umu da svi zakoni koji su doneseni i koji su bili važeći u BiH do potpisivanja Dejtonskog mirovnog sporazuma - kako stoji u samom sporazumu - a ukoliko nije došlo poslije potpisivanja Dejtonskog mirovnog sporazuma do njihove izmjene i dopuna, su važeći. 25. novembar, Dan državnosti, je znači važeći sve dotle dok se ne bude raspravljalo o izmjeni i dopuni zakona koji tretira to pitanje.»\nKomentarišući Jelićevo saopštenje, u OHR- u su nam danas rekli - portparol OHR-a Ljiljana Radetić:\n«Kancelarija visokog predstavnika konstantno je pozivala vlasti BiH da donesu zakon kojim će se utvrditi praznici na nivou BiH. Dok se to ne utvrdi, praksa OHR-a je bila da poštuje 25. novembar, 1. januar i 1. maj.»\nIako bi Jelićev istup mogao izazvati loše posljedice u međunarodnim odnosima, zvaničnih reakcija državnih vlasti nije bilo. U Ministarstvu inostranih poslova BiH nisu imali komentar na Jelićevo saopštenje.


Građanske Inicijative | Odbrani svoje pravo na informacije\n12 Apr Odbrani svoje pravo na informacije\nKampanja “Da javno ne bude tajno“\nKao što verovatno već znate u toku je javna rasprava o Zakonu o izmenama i dopunama Zakona o slobodnom pristupu informacijama od javnog značaja i traje do 19. aprila 2018. godine.\nNacrt koji je Ministarstvo državne uprave i lokalne samouprave predstavilo javnosti i koji je predmet javne rasprave, sadrži određene odredbe koje ozbiljno prete da ugroze dostignuti nivo prava građana da imaju uvid u rad državnih organa. Predložena rešenja će suziti obim prava na pristup informacijama i usporiti ostvarivanje tog prava. Iako Nacrt sadrži i neka pozitivna rešenja, ona ne mogu da spreče štetne posledice predloženih rešenja koja će umanjiti pravo javnosti da zna. Zato je važno da se što više građana uključi u javnu raspravu i da pošalje komentare na Nacrt predloženog zakona. Važno je da iskoristimo naše građansko pravo i odbranimo pravo javnosti da zna.\nPozivamo vas da se pridružite zajedničkoj incijativi:\n1. potpisavanjem zajedničkog saopštenja za javnost (u prilogu). Ukoliko želite da budete potpisani, potvrdite nam odgovorom na mail civin@gradjanske.org do sutra, petka 13. aprila do 9h ujutru. Nakon toga ćemo saopštenje proslediti medijima i vama pa ga možete postaviti na vaše sajtove.\n2. pozivanjem ljudi (preko vaših mailing lista) da se pridruže kampanji tako što će poslati pripremljene komenatre na Nacrt zakona putem online platforme koju smo kreirali kako bismo olakšali da se što više građana uključi. Link ka platformi: http://odbrani.pravona.info/\n3. sharovanjem linka ka platformi uz poziv građanima da se pridruže putem vaših društvenih mreža (vizuali su u prilogu)\nU prilogu su tekst saopštenja i vizuali za kampanju koje možete da koristite uz post ka platformi.\nDa javno ne bude tajno – materijali


Aleksić: Za ulazak naših građana u Italiju tri uslova\nTanjug 14. oktobra 2021. 21:20\nVENECIJA – Građani Srbije mogu da uđu u Italiju uz posedovanje sertifikata o vakcinaciji i to onom vakcinom koju priznaje Evropska unija, odnosno Evropska agencija za lekove, uz to treba da poseduju negativan test, PCR test ili brzi test i popunjen evropski lokejšen formular, izjavio je danas ambasador Srbije u Italiji Goran Aleksić.\n„Uz ta tri uslova moguć je ulazak u Italiju, ukoliko se nema jedan od ta tri uslova, ulazak je moguć uz obavezu karantina od pet dana. I mislim da će se to kontrolisati i da naši građani toga treba da se pridržavaju“, istakao je on.\nU izjavi za RTS, Aleksić je podsetio da je Italija jedna od zemalja Evropske unije koja je najteže pogođena epidemijom.\n„Preko 130.000 ljudi je umrlo od ovog virusa. Italija je iz tih razloga imala i jako dobar odziv na poziv vlade na vakcinaciju. Danas je vakcinisano preko 80 odsto stanoovništva Italije, vakcinisano i revakcinisano“, istakao je Aleksić.\nPrema njegovim rečima, italijanska vlada je donela odluku da je od 15 oktobra moguć odlazak na posao za 23 miliona zaposlenih samo uz posedovanje grin pasa, što znači da radnik koji ne poseduje grin pas neće moći da ode na posao, neće dobiti nadoknade za dane koje nije proveo na poslu, ali neće biti otpušten sa posla.\n„Onaj koji nema grin pas, taj će morati da se testira svakih 48 sati“, nagveo je Aleksić.\nOn je dodao da je to izazvalo dosta polemika.\n„Videli smo u Rimu šta se desilo pre nedelju dana na Pjaca di popolo, u Trstu se sada polemiše povodom toga i u drugim gradovima“, kazao je on.\nMeđutim, rešenost je ta da se sprovede odluka i da odlazak na posao bude moguć samo uz potvrdu o vakcinaciji i revakcinaciji, dodao je Aleksić.\n„To je uslovljeno, rekao bih pre svega, ogromnim brojem žrtava koje je zemlja imala i jednim velikim oprezom koji i dalje ovde vlada“, istakao je on.\nPentagon: Severnokorejske raketne probe…\nIndija: Mladenci krenuli na venčanje ploveći u loncu\nJak zemljotres u istocnom Mediteranu, osetio se u vise…\nZaplenjena tona i 335 kilograma kokaina na brodu u Maroku\nTurska: Nova hapšenja navodnih saradnika F. Gulena


Počeo popis nelegalnih objekata - Grad Prokuplje\nNa teritoriji opštine Prokuplje počeo je popis nezakonito izgrađenih objekata ,koji će trajati do 29. novembra. Formirane su komisije koje obilaze gradske zone i popisuju nezakonito izgrađene objekte za koje nije podnet zahtev za legalizaciju u skladu sa ranije važećim zakonom.\nPrema podacima Odeljenja za urbanizam,stambeno-komunalne delatnosti i građevinarstvo,na teritoriji opštine Prokuplje je oko 16. 000 takvih objekata. –- Vlasnici nelegalno izgrađenih objekata mogu sami da prijave svoje objekte za legalizaciju. Do sada se javilo oko 500 vlasnika,od kojih je već 200 dobilo rešenja o legalizaciji,kazala je rukovodilac Odeljenja za urbanizam,stambeno-komunalne delatnosti i građevinarstvo Opštine Prokuplje,Vesna Živković.\nOpština Prokuplje formirala je sedam komisija koje po zonama obilaze grad i evidentiraju objekte. Ovom prilikom mole se građani da blagovremeno pripreme na uvid svu raspoloživu dokumentaciju koja se odnosi na objekte,građevinsku dozvolu,upotrebnu dozvolu,posedovni list i druga akta koja se odnose na objekte i parcelu na kojoj se oni nalaze. Ukoliko ne poseduju dokumentaciju,dužni su da daju tačne podatke o vlasniku parcele i objekta,kao i da omoguće popisivaču identifikaciju i fizičko merenje objekta,u cilju što efikasnijeg i bržeg sačinjavanja zahteva i daljeg postupka ozakonjenja .


Tramp i prva dama SAD Melanija prirediće u aprilu svečanu večeru za kralja i kraljicu Španije\n► Tramp i prva dama SAD Melanija prirediće u aprilu svečanu večeru za kralja i\nPredsednik SAD Donald Tramp i prva dama Melanija Tramp prirediće u aprilu večeru za španskog kralja Felipea Šestog i kraljicu Leticiju, saopštila je Bela kuća.\nSvečana večera deo je državne posete koja je zakazana za 21. april kako bi se proslavile bliske veze dve zemalje, izjavila je sekretarka za štampu Stefani Grism.\n"Posetom će se proslaviti blisko prijateljstvo naše dve zemlje i zajednička istorija i potvrditi naše obaveze da se zajedno borimo protiv današnjih globalnih izazova", navela je ona.\nKralj Felipe i Tramp sastali su se u Ovalnoj sobi u junu 2018. godine, tokom kraljevske turneje u SAD kako bi obeležili 300. godina od osnivanja Nju Orleansa i San Antonija, gradova koji su istorijski povezani sa Španijom.\nTramp je tada pohvalio "izvanredne" odnose SAD i Španije i naveo da imaju odličnu saradnju u oblasti trgovine i odbrane.\nMeđutim, ti odnosi mogu biti uzdrmani zbog Trampove pretnje Evropi tarifama, koja može da ugrozi sporazum dve zemlje o dve američke vojne baze u Španiji.


TotalCar.rs » Iduće godine stiže Aston Martin Vantage sa ručnim menjačem\nAston Martin će iduće godine u ovo vreme lansirati Vantage sa ručnim menjačem, najavio je glavni inžinjer ove kompanije Met Beker. Ova kompanija već radi na prototipima ovog vozila, a uparivanje AMG V8 motora sa ručnim menjačem nije tako jednostavno kao što izgleda.\nBeker kaže da 4.0-litarski AMG motor nigde nije uparen sa ručnim menjačem, što znači da će ovaj proces imati svoje izazove. Među njima je za sada nepostojeć softver koji će ova kompanija morati da stvori.\nOni, međutim, vole izazove, i smatraju da će ova verzija biti uzbudljivija za vožnju. Ovaj britanski luksuzni brend inače u planu ima još nekoliko verzija Vantage-a, a ova sa ručnim menjačem je samo jedna od njih.\nKanada razvija nacionalnu strategiju elektrifikacije\nMoka X od 17.930 evra, Zafira za 17.260 evra\nJaguar zagolicao maštu fanova uoči sajma u Los Anđelesu


TotalCar.rs » Rusija: Izvoz srpskog Fijata u okviru uzajamne kvote\nFiat, novo, Rusija, Srbija, Uvoz\n0 komentara 4613 pregleda\nRusija bi mogla da podrži zahtev Srbije da joj se omogući ograničeni bescarinski uvoz putničkih vozila marke “fijat”, ali u okviru uzajamne kvote, rekla je danas pomoćnica ruskog ministra za ekonomski razvoj Jelena Laškina.\n“Uzimajući u obzir obraćanje Srbije da joj se u okviru važećeg režima slobodne trgovine omogući ograničeni bescarinski uvoz putničkih vozila marke ‘fijat’ srpske proizvodnje u Rusku Federaciju, odgovarajući ruski resori smatraju da je moguće podržati zahtev u okviru uzajamne kvote”, navela je ona u pisanoj izjavi za sajt Sputnjik Srbija.\nSputnjik podseća da je ministar privrede Srbije Željko Sertić nedavno izjavio da bi prvi kontingent “Fijatovih” vozila proizvedenih u Kragujevcu mogao da bude izvezen u Rusiju već ovog meseca, ili početkom juna.\n“Svaka od zemalja-članica Carinske unije mora da da svoju saglasnost, tako da to nije jednostavno pitanje i traje neko vreme, ali imamo naznake da bi prvi kontingent mogao veoma brzo, recimo već u toku maja, eventualno početkom juna da bude odobren”, rekao je Sertić.\nOn nije želeo da licitira o kom broju vozila bi se radilo u tom prvom kontigentu, rekavši da je u odnosu na taj broj znacajniji politicki okvir i spremnost Carinske unije da prema Srbiji “pokaže takvu vrstu pažnje i otvori mogucnost” da jedan deo automobila proizvedenih u Kragujevcu ode na to tržište, podsetio je Sputnjik.\nRadiotelevizija Srbije (RTS) je danas objavila tekst da u Srbiji još ne postoji zvanični uvoznik za ruska vozila.\nS obzirom na to da je u pitanju izvoz u okviru uzajamne kvote, najavljeno je da će ruska vozila na našem tržištu biti jeftinija 15 odsto i očekuje se da mogu da budu ozbiljni konkurenti u klasi do 10.000 evra, naved RTS.\nPodseća se, takođe, da su ruske fabrike automobila do sada kod nas bile poznate po jeftinim i pouzdanim automobilima zastarele tehnologije. Poslednjih sedam godina, veliki giganti kao što je “Autovaz” dobili su zadatak od predsednika Ruske Federacije Vladimira Putina da naprave jeftine, dizajnerski prihvatljive i tehnološki napredne automobile, naveo je RTS.\nDa bi se to uradilo u što kraćem roku, angažovani su veliki strani koncerni kao što su “Dženeral motors” i “Reno Nisan grupacija”, pa će tako ove godine na tržište biti lansirano nekoliko modela koji se mogu i kod nas uvoziti po izuzetno konkuretnim cenama, navedeno je na sajtu RTS.\nFiat 500 hečbek sa petoro vrata stiže 2015. godine


Sokobanja, 28. Maj 2010. PR Objave: Najava -\nPrvo školsko prvenstvo Opštine Sokobanja u biciklizmu u okviru akcije "Biciklizam u školama" koju sporovodi BSS uz podršku Ministarstva prosvete u cilju omasovljenja biciklizma u Srbiji sa željom da deca prihvate bicikl kao prevozno sredstvo, kao odličan vid rekreacije i da se uključe u klubove kao sportisti.\n- Jedan od ciljeva Biciklističkog saveza Srbije, je da u novim sredinama kao što je Sokobanja razvije klubove koji će na lokalnom nivou okupljati školarce rekreativce, zaljubljenike u biciklizam - istakao je generalni skeratr BSS Petar Rokvić.- Takođe, želimo da se u Sokobanji kao popularnoj turističkoj destinaciji obeleže staze za cikloturizam i rekreaciju i na taj način pomognemo u proširenju turističke ponude banje.\nManifestacija se poklopila i sa međunarodnim "Danom izazova" pa se okupio veliki broj zainteresovanih takmičara i gledalaca po sunčanom danu.\nNa stadionu pojavilo se čak 134 takmičara, učenika petog, šestog, sedmog i osmog razreda Osnovne škole "Mitropolit Mihajilo". Održala su se četiri takmičenja za različite kategorije učenika: za devojčice petog i šestog razreda na kružnoj stazi od 1.200, za dečake istih razreda na kružnoj stazi od 1.600 m, za devojčice sedmih i osmih razreda na 1.200 m i za dečake istih godišta na stazi dužine 1.600 m.\nPrva tri najbolja rezultata svih kategorija nagrađivana su medaljama koje je obezbedio BSS. Ujedno, kvalifikovali su se za državno prvenstvo u biciklizmu za đake 5. juna 2010. u Kraljevu. Dobili su i poklone koje je obezbedio BK "Gorski" u saradnji sa opštinskim ustanovama i ljudima dobre volje.\nDevojčice, peti i šesti razredi: 1. Ana Jović, 2. Sandra Jogrić, 3. Jelena Vasiljević.\nDečaci, peti i šesti razredi: 1. Stefan Milivojević, 2. Stefan Milenović, 3. Đorđe Nikolić.\nDevojčice sedmi i osmi razredi: 1. Nevena Bogojević, 2. Aleksandra Živadinović, 3. Sandra Marković.\nDečaci, sedmi i osmi razredi: 1. Nikola Mirković, 2. Martin Ranđelović, 3. Stefan Miletić.\nbiciklizam, bicikl, skolsko prvenstvo, bss, dan izazova, biciklizam u skolama\nq: 19 - t: 0.07334 sec


Sarajevo /KJKP Park za pola godine popravio 745 kvarova na javnoj rasvjeti / Radio Sarajevo\nFoto: Park/Intervencije na javnoj rasvjeti\n23. 07. 2019. u 14:42:00 Radiosarajevo.ba\nJedinica preduzeća Park zadužena za održavanje javne rasvjete na području tri općine u KS tokom prvih šest mjeseci ove godine intervenirala i otklonila ukupno 745 kvarova.\nTokom polugodišnjeg rada na području Centra, Novog Sarajeva i Novog Grada otklonjeni su kvarovi i izvršena popravka javne rasvjete shodno prijavama i nalozima koje je Parku uputilo Ministarstvo komunalne privrede i infrastrukture KS.\nTako je u januaru popravljeno najviše kvarova odnosno 192, u februaru 92, tokom marta naša ekipa intervenisala je 152 puta, u aprilu 130, maju tačno 103, a u junu 76 puta.\nSvoje poslove na održavanju javne rasvjete ekipa Parka specijalizovana i opremljena za ovu vrstu posla nastavit će u Centru, Novom Sarajevu i Novom Gradu raditi i do kraja ove godine, jer je jučer o tome potpisan ugovor o saradnji.\nUgovor o održavanju javne rasvjete za ove tri gradske općine preduzeće Park sklopilo je s Ministarstvom komunalne privrede i infrastrukture KS, pri kojem djeluje i Centar za održavanje i upravljanje javnom rasvjetom.\nInače putem Centra građani kvar na javnoj rasvjeti koju održava preduzeće Park na području Centra, Novog Sarajeva i Novog Grada mogu prijaviti putem telefona na broj 033/564-444.\nPreduzeće Park u svom sastavu već četiri godine ima i jedinicu specijalizovanu i opremljenu mehanizacijom za rad na visini koja je zadužena za održavanje i popravku javne rasvjete, a u proteklim godinama su vršili svoje poslove kako na području cijelog Kantona Sarajevo, tako i na području pojedinih općina zavisno od ugovora s nadležnim ministarstvom.\nJučer je Ministarstvo komunalne privrede i infrastrukture uputilo i obavještenje za pravna i fizička lic, kojima Ministarstvo nije dalo odobrenje, da u roku od 15 dana uklone reklame i drugu signalizaciju za svoje firme ili objekte sa stubova javne rasvjete na području KS.\nUkoliko to ne učine nakon 15 dana sve bespravne reklame i signalizacija sa stubova javne rasvjete bit će uklonjeni, a vlasnici istih ih mogu preuzeti u preduzeću Park. Naravno za to će trebati i izmiriti troškove demontaže i skidanja. Rok za preuzimanje i izmirenje duga je 30 dana, jer Park nakon mjesec nije dužan skladištiti i čuvati demontirani materijal.\nTagovi: KJKP Park rasvjeta ulična rasvjeta popravke podaci\nKS / Vrijeme je da čistimo: Radnici KJKP Park dio su velikog tima koji uređuje Sarajevo\nKS / Amar Kečo imenovan za v.d. direktora KJKP Park, zna se novo radno mjesto prethodnika\nSarajevo / KJKP Park se oglasio zbog kolapsa: Na terenu su sve raspoložive ekipe